qundao/data-zh-poetry huggingface dataset:
饮绿轩
作者：释妙声
朝代：明
体裁：古风

禦儿溪水绿于酒，泂酌未须劳绠缶。夜�明月光入怀，朝洗落花香在手。一瓢解尽全潮味，万斛倒泻县河口。共坐层轩冰雪生，向来烦热今何有。
黄葵
作者：释妙声
朝代：明
体裁：古风

庭树鹈鴂鸣，众芳迹如扫。爱此承露杯，扬英向晴昊。黄中本通理，静退合天道。所怀秉明德，非独颜色好。陶潜爱佳菊，归去苦不蚤。三径已就荒，壶觞亦倾倒。邈哉千载上，异代同襟抱。揽彼草木微，于焉托幽讨。
龙兴寺思橘轩
作者：释妙声
朝代：明
体裁：七言律诗

橘子熟时天雨霜，翰林曾宿赞公房。只今纵有黄金实，安得登之白玉堂。作颂向来悲楚客，题书何处觅韦郎。孝思喜有文孙在，犹解开轩咏不忘。
龙兴白云禅师挽词
作者：释妙声
朝代：明

振锡朝天去，归来独掩扉。翰林曾颂橘，刺史亦留衣。行道空陈迹，遗言可表微。重来法云地，犹想雨华飞。虫网翻经室，苔侵影塔扉。坐空尘点劫，拂断六铢衣。蜀道关山迥，支公绪业微。祇应湖上月，长见白云飞。
龙兴白云禅师挽词·其一
作者：释妙声
朝代：明
体裁：五言律诗

振锡朝天去，归来独掩扉。翰林曾颂橘，刺史亦留衣。行道空陈迹，遗言可表微。重来法云地，犹想雨华飞。
龙兴白云禅师挽词·其二
作者：释妙声
朝代：明
体裁：五言律诗

虫网翻经室，苔侵影塔扉。坐空尘点劫，拂断六铢衣。蜀道关山迥，支公绪业微。祇应湖上月，长见白云飞。
龙挂
作者：释妙声
朝代：明
体裁：古风

白龙下天欲行雨，赤日卷水江中央。银河东倾浪波接，剑影倒射云旗扬。下民方忧涸辙鲋，上帝许借天瓢浆。龙来劝尔一杯酒，平地水深三尺强。
龙河
作者：释妙声
朝代：明
体裁：古风

轩辕骑龙上天去，潜邸化作青莲宫。芙蓉杳映师子坐，龙髯拔堕乌号弓。世雄梵相开满月，帝释宝网生虚空。觚棱影落大江水，金刹幡飘楚泽风。相攸将作领大匠，说法开山由太中。丰碑矻立太湖石，鸿文托载青城公。金陵王气方来复，西方象教弥尊崇。矞云五色帝居近，天乐六时华雨濛。禅林东南今第一，四海麟象聿来同。怀人日月去如矢，嗟我轩车来自东。宿留少为十日住，铺写拟费三年功。六朝往事不可问，自登高阁送冥鸿。
吴山观潮次刘本中韵
作者：释守仁
朝代：明
体裁：七言律诗

谁扶砥柱障狂澜，谩向江亭酹酒看。风力拔山鼍鼓震，雨声摇海蜃楼寒。寻常鸥鹭知何在，多少鱼龙不自安。独爱刘叉词赋好，伍王祠下更凭栏。
垤鹳
作者：释守仁
朝代：明
体裁：古风

垤鹳何翩翩，颇与鹤同类。秦人罗致之，怜爱无不至。固无警露姿，实有乘轩贵。羽毛已鲜泽，习性亦骄恣。秦人既鹤呼，鹳亦鹤自谓。忽逢浮丘伯，借之乘谒帝。长鸣玉陛前，帝怪鹳音异。敕令击杀之，下充膳夫馈。浮丘报秦人，秦人方自愧。为诫畜禽家，畜禽辩真伪。
寄宋无逸先生
作者：释守仁
朝代：明
体裁：七言律诗

草《玄》阁上扬夫子，每说江南宋玉才。凤阙书来船北上，蛮溪花发马南回。青衫无泪沾歌袖，白发多情照酒杯。处士一星云雾里，客楼东望几徘徊。
寄朴隐南州
作者：释守仁
朝代：明
体裁：七言律诗

泖上归来百事慵，一春愁病似衰翁。卧听溪阁三更雨，数到江花几信风。旧日亲朋多楚越，孤云踪迹尚西东。舵楼晚饭人如玉，清梦无时落镜中。
寄铁厓先生二首·其一
作者：释守仁
朝代：明
体裁：七言律诗

蓬莱宫阙五云东，龙虎山川锦幛中。尽说黄金延郭隗，谁知白璧起申公。春秋衮钺诸侯惧，南北车书万国同。却望钧天才咫尺，一琴凉月写松风。
寄铁厓先生二首·其二
作者：释守仁
朝代：明
体裁：七言律诗

先生谢客居东里，使者传宣拜下床。乐府谩推梁子范，礼经须问鲁高堂。酒须挏马来光禄，赋到龙旗说太常。赐老鉴湖犹有待，山阴茅屋未凄凉。
寄题云屋
作者：释守仁
朝代：明
体裁：七言律诗

浮丘山下见刘蕡，每说交游独念君。鼠尾谩夸狂博士，虎头谁识旧将军。孤舟夜雪临丹壑，破屋秋风补白云。我是玉山堂上客，几时呼酒细论文。
待旦轩为指挥作
作者：释守仁
朝代：明
体裁：古风

东方将军文且武，一片丹心思报主。主恩未报不遑宁，起坐辕门待天曙。城头落月照西营，明星烂然河汉横。披衣耿耿不成寐，南埭鸡鸣朝已盈。丈夫立功垂不朽，著鞭岂在他人后。骅骝骤去疾于风，金印悬来大如斗。击剑高歌夜气浮，剑光凛凛横清秋。长缨系取单于颈，巨杯擎出月支头。将军才华灿云锦，军中更置婆留枕。太平天子尚宵衣，我独胡为自安寝。
待月轩为式藏主作
作者：释守仁
朝代：明
体裁：古风

月出青松林，照我松下户。床前光未满，裴回更延伫。莲漏下初更，绿烟散东坞。浩歌步中庭，衣露湿如雨。
怀友·其二
作者：释守仁
朝代：明
体裁：七言绝句

送尽梨花雪满林，坐来桐树绿成阴。十年故旧如云散，一夜春愁似海深。
次韵沈文举忽见梅花
作者：释守仁
朝代：明
体裁：七言律诗

看梅曾感故园情，每到开梅别后生。旧树已从兵后尽，新枝忽见水边横。梦回山阁梨云白，月满江城画角清。欲寄西湖早春信，楚天霜冷雁无声。
次韵答戴雪樵
作者：释守仁
朝代：明
体裁：七言律诗

新溪胜友无多在，旧雨故人今复来。险步莫经龙伯国，虚名已付蚁王台。小园芳树迷青草，空屋残花落紫苔。安道诗成情更苦，未容兴尽泛舟回。
正月十五钟山书事并简陶礼部
作者：释守仁
朝代：明
体裁：七言律诗

上念群灵殒劫灰，法筵亲向蒋陵开。云垂五采金仙降，灯拥千官玉辇来。旌旆影寒香旖旎，箫《韶》声转月徘徊。清朝盛典谁能记，白发词臣汉史才。
沪渎垒
作者：释守仁
朝代：明
体裁：七言绝句

隆安疆土已瓜分，犹拥孤军戍海滨。怅望忠魂招不返，断鸿啼雨入秋云。
湘湖漫兴寄猎微生
作者：释守仁
朝代：明
体裁：七言律诗

兰堂客散酒船空，湖上清游孰与同？五月秋声梅子雨，一天凉思藕花风。烟将白鸟沈沙际，云带青山落镜中。自是儋翁阻杭越，谁教天堑限西东。
湘湖谩兴一首寄猎微生
作者：释守仁
朝代：明
体裁：七言律诗

藕花风起晚凉多，高据柴床听棹歌。芳草不归支遁马，白沙唯见右军鹅。人家隐隐连桑柘，僧梵悠悠出薜萝。今夜湘中好明月，相思无奈故人何。
石蟹泉
作者：释守仁
朝代：明
体裁：七言律诗

神鳌驱水到禅家，清出龙泓味更佳。晴带浦云穿晓石，暗随山雨走寒沙。玉脐圆映波心月，琼沫香浮沼面花。拟待春风招社客，焚香来试九溪茶。
舜江杨邦彦家扁二首次刘允若韵 其二 午桥柳庄
作者：释守仁
朝代：明
体裁：七言律诗

十里烟沙接野塘，五株垂柳覆萝墙。宦情都付河东老，往事休谈洛下庄。翠影连云春正晚，莺声到梦日初长。相邀须待花飞尽，倦客愁多易感伤。
螺山隐士歌
作者：释守仁
朝代：明
体裁：古风

螺山有隐士，飘飘仙者徒。朝游螺之巅，暮息螺之隅。红尘拂落身外事，白首读尽人间书。不骑琴高鲤，不钓任公鱼。手披演雅篇，架列山海图。蛾司漫给五斗黛，蛤浦岂羡双明珠。槐台封侯笑蝼蚁，楚关脱网怜蜘蛛。人言大隐隐朝市，小隐螺山无乃是。何物老病香山翁，隐作流官良可鄙。酌螺之杯隐螺几，坐对螺山净如洗。钿屏矗矗镜边来，佛髻峨峨望中起。千林飞翠散晴空，半岛寒云浸秋水。我寻螺山居，遂识螺山路。一见螺山人，再诵螺山句。纷纷草堂文，悠悠遂初赋。丈夫无远谋，千载何足慕。我本逍遥人，亦有罝网虑。买山每寄沃州书，寥落江乡叹迟暮。江乡寥落不可留，便当卜尔山之幽。安得神鳌负山去，共踏青螺海上游。
赠杜监令安道
作者：释守仁
朝代：明
体裁：古风

我闻昔者城南杜，居室去天才尺五。争似中朝供奉郎，夙夜忠勤侍明主。忆曾随驾征四方，手持栉镊心遑遑。南临衢婺北淮海，东下毗陵西武昌。白旄所指无不在，天下承平鬓颜改。圣上从容问旧时，感叹俄惊三十载。朝回馆舍即闭门，闲披贝叶忘朝昏。俱愿清贫得长寿，万岁千秋蒙帝恩。
赤乌碑
作者：释守仁
朝代：明
体裁：七言绝句

爱寻碣石访重玄，三国遗文已邈然。翻忆中郎黄绢字，夕阳江上浪滔天。
过张侯旧宅
作者：释守仁
朝代：明
体裁：七言律诗

画戟门开宿草新，一过此地一沾巾。归来燕子惊新主，开到梨花又暮春。雨榻无因连海曲，星槎何处泊天津。梦中相见犹平昔，翻讶传来信未真。
过海上吊曹橘中
作者：释守仁
朝代：明
体裁：七言绝句

世事如棋过眼新，重来不见橘中人。野夫本了无生者，却话无生泪满巾。
送冯以清调成都卫知事
作者：释守仁
朝代：明
体裁：七言律诗

越客传来浙上书，故人阙下拜新除。荆门马度霜清后，峡口猿啼月上初。铁箸灰寒参画外，戈船风动笑谈馀。清秋幕府多闲日，为访文贞旧隐居。
送友人归上沙
作者：释守仁
朝代：明
体裁：七言律诗

四月南风吹白沙，春江游子思无涯。读书未筑樵东舍，送客先归海上槎。万里黄尘悲战马，满城红雨乱飞花。伤心不折湖边柳，更待重来驾小车。
送曹公北征
作者：释守仁
朝代：明

鼙鼓动春城，王师向北庭。长驱沙漠远，净扫战尘腥。青海休传箭，燕山早勒铭。先生勋业在，麟阁耀丹青。
送莹中住山东华严寺
作者：释守仁
朝代：明
体裁：七言律诗

恭承王命出岩阿，岁晏江亭奈别何。天下好山齐鲁胜，济南名士古今多。帆将落日寒收港，马蹴层冰晓度河。好播玄风参国化，春城钟鼓答弦歌。
送韩希鲁之费县丞
作者：释守仁
朝代：明

北阙拜新除，南沂候使车。山川壮齐鲁，河济入青徐。落日牛羊散，凉风草木疏。哦松有佳句，早寄白云居。
金山寺
作者：释守仁
朝代：明
体裁：五言律诗

神禹开天堑，中流碣石存。蓬莱分左股，滟滪失孤根。驿骑催官渡，风帆拂寺门。瓮城灯火近，钟鼓报黄昏。
钱舜举画黄花翠竹
作者：释守仁
朝代：明
体裁：七言绝句

拟买陶家地一弓，却看图画感秋风。向来翠竹黄花圃，多在空山暮雨中。
陈桧
作者：释守仁
朝代：明
体裁：七言绝句

吴枫楚柳逐烟空，陈桧依然护梵宫。可惜祯明歌舞地，后庭无树著秋风。
题倪元镇墨竹次郑德名韵
作者：释守仁
朝代：明
体裁：七言绝句

渭水秋声动万竿，小窗新雨一枝寒。坡仙老去风流尽，谁向何山秉烛看。
题柯博士竹
作者：释守仁
朝代：明
体裁：七言绝句

元统才人总寂寥，奎章遗墨尚风标。钧天梦落江南远，肠断云中紫玉箫。
题氏上人所藏嘉定历
作者：释守仁
朝代：明
体裁：七言律诗

一从杭汳隔风尘，四见南朝凤历新。战士淮襄悲割土，残民河洛望颁春。淹留岁月周家统，牢落乾坤夏正寅。莫说当年郊祀地，吴山烟草更愁人。
题王冕画梨花鸟
作者：释守仁
朝代：明
体裁：七言绝句

双鸟交交语晚晴，东阑花发近清明。梨园弟子伤春去，一夜新愁白发生。
题画·其一
作者：释守仁
朝代：明
体裁：七言绝句

石林霜叶锦斓斑，南村北村秋意闲。道士庄前一声笛，放翁艇子出三山。
题风雪归庄图
作者：释守仁
朝代：明
体裁：古风

北风号枯林，寒云没西岭。归翁雪满笠，欲渡愁日暝。孤舟断矶下，惊浪无时静。遂令世外人，感此画中景。
风雨归庄图
作者：释守仁
朝代：明
体裁：七言绝句

湿云涨断隔溪山，依约茅堂碧树间。好是镜湖秋雨里，陆家庄下载书还。
游紫清宫
作者：释宏演
朝代：明

洪厓先生旧所隐，阶下碧桃花飘零。夜光出井流琼液，露浥松根生茯苓。天女或携绿玉杖，仙人自读《黄庭经》。邻寺归来十五里，回头望断烟冥冥。
一室
作者：释宗泐
朝代：明

一室晚独坐，闭门心境空。偶将真意会，却与古人同。经架侵窗雨，茶烟趁竹风。兴来戛铜椀，未必便为通。
一室
作者：释宗泐
朝代：明
体裁：五言律诗

一室晚独坐，闭门心境空。偶将真意会，却与古人同。经架侵窗雨，茶烟趁竹风。兴来戛铜碗，未必便为通。
三台词二首
作者：释宗泐
朝代：明

年去年来易老，花开花落相催。便是封侯万户，何如尽意三台。采药楼船久去，传书青鸟不来。海水何时清浅，蟠桃几树花开。
三台词二首·其一
作者：释宗泐
朝代：明

年去年来易老，花开花落相催。便是封侯万户，何如尽意三台。
三台词二首·其二
作者：释宗泐
朝代：明

采药楼船久去，传书青鸟不来。海水何时清浅，蟠桃几树花开。
三阁词
作者：释宗泐
朝代：明

复道丽明霞，阿房未当奢。半空传笑语，长夜后庭花。槛车出城去，望阁暂回头。昔道千年乐，今成万古愁。
三阁词·其一
作者：释宗泐
朝代：明

复道丽明霞，阿房未当奢。半空传笑语，长夜后庭花。
三阁词·其二
作者：释宗泐
朝代：明

槛车出城去，望阁暂回头。昔道千年乐，今成万古愁。
上之回
作者：释宗泐
朝代：明

堑崇山，堙钜谷，发轫甘泉狩维北。属车连连复道平，离宫况有三十六。萧关无堠塞无烽，单于称臣月氏服。上之回，朝万国。
上巳日西涧独游
作者：释宗泐
朝代：明
体裁：七言律诗

三月三日天气好，西峰独往成幽寻。黄鸟交交柳烟重，斑鸠喔喔桑雨深。草花已满古石路，涧水乱穿修竹林。寄语兰亭脩禊客，吾将此地为山阴。
上巳日西涧独游
作者：释宗泐
朝代：明

三月三日天气好，西峰独往成幽寻。黄鸟交交柳烟重，斑鸠喔喔桑雨深。草花已满古石路，涧水乱穿修竹林。寄语兰亭脩褉客，吾将此地为山阴。
不羁行赠吴客
作者：释宗泐
朝代：明

倜傥不偶世，落魄江海游。虽来京国久，不谒公与侯。仙人五城高，彩云十二楼。天街看明月，一身风露秋。翩然下扬子，棹歌发吴讴。太湖三万顷，凫雁中沉浮。且作拍浪儿，赤脚坐船头。笑指阖闾墓，千古成荒丘。
与徐伯廉再往南陵
作者：释宗泐
朝代：明

又向南陵去，复携良友同。人烟千嶂里，客路百花中。雉雊初晴日，莺啼满树风。渐知精舍近，清磬出林东。
东皋老人歌
作者：释宗泐
朝代：明

东皋老人七十馀，眼明能读细字书。年来不肯城郭住，无事只爱东皋居。东皋所居良不俗，松竹桑榆翠围屋。前畦后圃花相映，满眼儿孙美如玉。老人心中乐闲旷，时时倚杖东皋上。乌纱侧裹酒半酣，目送飞云度青嶂。吾知老人与世违，东皋幽处无是非。吁嗟怵迫何所为，世间富贵多危机。
乌啼曲
作者：释宗泐
朝代：明

客舍门前古槐树，群乌哑哑啼不去。乌啼解知人意苦，迁客思亲朝复暮。五年生死无消息，一闻乌啼泪沾臆。汴水东流白日飞，老亲在南儿在北。南地灵鹊北地乌，乌啼报有平安书。
乐樵
作者：释宗泐
朝代：明

明时忘世士，所乐在樵苏。自无钟鼎念，此心常宴如。清晨砺斧出，孤云引行裾。薄暮负薪入，明月照庭除。新篘已在瓮，邻叟行可呼。大瓢喜满眼，醉后歌呜呜。青天若覆盂，白日无根株。不见北邙道，贵贱同丘墟。
九月晦日高僧同朝赐馔
作者：释宗泐
朝代：明

百官朝退万几閒，供奉双趋更引班。御座近瞻天咫尺，方袍连奏殿中间。碗浮牛乳玻璃碧，瓯荐龙团玛瑙殷。奉诏且留京寺住，敢期何日定还山。
云巢雪洞
作者：释宗泐
朝代：明

云巢万物表，雪洞鸿濛先。结搆自无始，安居可长年。雪色共清素，云气同周旋。六窗既虚寂，神宇何廓然。白鹤绕巢外，长鸣月当天。仙人从空来，散花满璚筵。有时乘飙轮，浩荡游八埏。俯视沧溟水，倏忽成桑田。下士梦未觉，如醉方酣眠。茫茫百年内，宁知此中玄。
五云西蜀王读书处
作者：释宗泐
朝代：明

五云缭绕日华西，柳外旌旗簇仗齐。绿水接连青琐近，黄莺飞过画桥低。朝回席上焚香坐，诗就屏间纵笔题。独有邹枚曳裾客，每因献赋上丹梯。
交门歌
作者：释宗泐
朝代：明

不其山头月将午，交门沉沉夜击鼓。博山火爇凝绛烟，霓旌？骑来容与。玉颜绰约含春花，向坐分明君自睹。君心有欲神不违，侧耳倾心听好语。云收雨散意不传，起望星河独延伫。明朝更入芝房斋，神其相之复来下。茂陵新树起哀风，五柞宫中泪如雨。
交门歌
作者：释宗泐
朝代：明
体裁：乐府曲辞

不其山头月将午，交门沉沉夜击鼓。博山火爇凝绛烟，霓旌�骑来容与。玉颜绰约含春花，向坐分明君自睹。君心有欲神不违，侧耳倾心听好语。云收雨散意不传，起望星河独延伫。明朝更入芝房斋，神其相之复来下。茂陵新树起哀风，五柞宫中泪如雨。
亭南书隐为贡友达作
作者：释宗泐
朝代：明

敬亭南野阔，家世旧云林。三亩水边宅，半生灯下心。閒依渭叟钓，醉与楚狂吟。门外无车马，年年草自深。
从军行
作者：释宗泐
朝代：明

明月照孤营，萧条数声角。开门天宇高，仰见妖星落。抚髀一慨慷，龙泉立鸣跃。少壮方矜武，凶渠远避威。力全金镝迅，气勇铁鎗飞。疋马搜山去，生擒探卒归。拾骨当炊薪，淘尸作泉窟。平野不见人，寒云雁飞没。悄悄横吹悲，梅花为谁发。草枯马不肥，风烈衣尽破。建牙帐外立，枕鞍雪中卧。仓皇火伴惊，校尉点兵过。微霜下高城，哀笳破新弄。孰使耳边来，惊我还乡梦。家贫子尚孩，寒衣复谁送。
从军行·其一
作者：释宗泐
朝代：明

明月照孤营，萧条数声角。开门天宇高，仰见妖星落。抚髀一慨慷，龙泉立鸣跃。
从军行·其三
作者：释宗泐
朝代：明

拾骨当炊薪，淘尸作泉窟。平野不见人，寒云雁飞没。悄悄横吹悲，梅花为谁发。
从军行·其二
作者：释宗泐
朝代：明

少壮方矜武，凶渠远避威。力全金镝迅，气勇铁鎗飞。疋马搜山去，生擒探卒归。
从军行·其五
作者：释宗泐
朝代：明

微霜下高城，哀笳破新弄。孰使耳边来，惊我还乡梦。家贫子尚孩，寒衣复谁送。
从军行·其四
作者：释宗泐
朝代：明

草枯马不肥，风烈衣尽破。建牙帐外立，枕鞍雪中卧。仓皇火伴惊，校尉点兵过。
代赋爱莲歌
作者：释宗泐
朝代：明

我爱莲花生净域，七宝池中开四色。其花朵朵大如轮，来者于斯孕灵质。此花不与凡花同，昼夜开合吹香风。八功德水恒充溢，碧叶旎旎花丛丛。我有爱莲癖，梦寐思见之。朝思只在莲花国，莫思不离莲花池。我心但欲与莲并，不染尘埃自清净。莲兮莲兮尔作黄金台，他年浩歌归去来。
仲春宜八里国道中
作者：释宗泐
朝代：明

芭蕉叶开大如席，石榴花发红满枝。子规何似苦啼血，正是行客东还时。
休镊白
作者：释宗泐
朝代：明

休镊髭髯白，从教次第生。和风消不得，妙药染难成。间竹梅初破，黏松雪半晴。今朝閒把镜，稍共鬓毛明。
作诗赠智一真
作者：释宗泐
朝代：明

作诗期必化，化是不凡材。龙起天云合，鹏飞海水开。具区春泱漭，泰华晓崔嵬。试问同禅侣，平生悟几回。
侠客行
作者：释宗泐
朝代：明

平生重然诺，意气横素秋。拔剑悲风吼，上马行报仇。报仇向何处，堂堂九衢路。突上秦王庭，直入韩相府。回身视剑锷，血渍霜华薄。敢持一片心，为君摧五岳。五岳即可摧，此心终不灰。耻没儿女手，完质归泉台。
偶作
作者：释宗泐
朝代：明

竹外茅斋橡下亭，半池荷叶半池菱。匡床曲几坐终日，万叠青山一老僧。
偶作一首
作者：释宗泐
朝代：明

新凿方池水未平，晚晴独自绕池行。好花都向雨中尽，幽鸟忽来林外鸣。科斗黑时初种藕，鸭头绿处欲生萍。匡山旧业閒料理，更结茅亭此计成。
偶作次王以中韵
作者：释宗泐
朝代：明

拄笏高人塘外居，作诗直与古人如。偶从荷芰香边得，閒向筼筜节上书。白露湿阶凉气早，青灯照壁雨声疏。晓来不署金吾事，带剑承明去直庐。
偶地居
作者：释宗泐
朝代：明

偶地即吾庐，绝胜树下宿。不在千万间，安居心自足。古人三十年，辛勤乃有屋。我无一日劳，何必较迟速。燕坐白日间，青山常在目。明月到床前，更深代明烛。几有寒山诗，兴来时一读。十日不出门，满阶春草绿。
兀坐
作者：释宗泐
朝代：明

清晓澹无为，空斋兀坐时。百年惟有懒，万事不求知。松雨晴还滴，茶烟起更垂。何人共怡悦，随意独支颐。
入孤涧有作
作者：释宗泐
朝代：明

谷里何人住，山腰有径通。老猿时挂树，好鸟自吟风。古涧寒泉碧，连山夕烧红。隐居惭未遂，明日片帆东。
入栎山写呈无极老禅
作者：释宗泐
朝代：明

干戈扰扰客难禁，避地来依碧嶂深。乱里独惊浮世事，难中多见故人心。千章古木群峰合，一径长松十里阴。更欲移茅入重崦，白云无路可追寻。
入麻谷
作者：释宗泐
朝代：明

入谷初疑路不通，一溪流出万山中。化人宫殿非今制，野老衣冠有古风。黄独斸时朝雨歇，紫芝歌罢莫云空。重阳且莫登高去，厌见泾川贼阵红。
兰窗诗为戴原忠赋
作者：释宗泐
朝代：明

兰生在深谷，独负幽贞姿。一蒙君子赏，遂与岩壑辞。移植南窗下，靡靡生华滋。绿叶承晓露，微香散清飔。美人结新爱，似遇深相知。取适会良友，怡情吐芳词。自登柏台选，经岁忽若遗。常恐霜霰侵，复畏蔓草欺。撷英欲为佩，青年阻良期。异乡不可见，天长有馀思。
再用韵二首
作者：释宗泐
朝代：明

孤灯坐二更，茶具独未屏。春寒逼清明，紬帽犹在顶。大音本无闻，含笑秖自领。月上猿亦来，窗前弄林影。群情尚怵迫，烈火方燎原。纵能齐得丧，不如无一言。有耳但如聩，有眼从自昏。至道念县旷，？？安足论。
再用韵二首·其一
作者：释宗泐
朝代：明

孤灯坐二更，茶具独未屏。春寒逼清明，紬帽犹在顶。大音本无闻，含笑秖自领。月上猿亦来，窗前弄林影。
再用韵二首·其二
作者：释宗泐
朝代：明
体裁：古风

群情尚怵迫，烈火方燎原。纵能齐得丧，不如无一言。有耳但如聩，有眼从自昏。至道念县旷，琐琐安足论。
再用韵二首·其二
作者：释宗泐
朝代：明

群情尚怵迫，烈火方燎原。纵能齐得丧，不如无一言。有耳但如聩，有眼从自昏。至道念县旷，？？安足论。
冬夜忆清远道初二兄
作者：释宗泐
朝代：明

夜深霜气寒，窗月皎如烛。鸣鸿尚遐征，孤鹤亦惊宿。念我平生亲，怅焉动心曲。四明是何处，苕溪如在目。异方讵能通，远道何由缩。十年无一字，信是如金玉。白发渐欺人，晤言安可卜。
冰雪窝
作者：释宗泐
朝代：明

道人冰雪窝，岩栖称岑寂。洞门白日阴，三径青苔色。片云檐外生，落叶阶前积。更深芋火红，昼静茶烟碧。淡泊中自怡，安居无不适。彼美西方人，时时劳念忆。
出峡图
作者：释宗泐
朝代：明

瞿塘水如马，五月不可下。两舟何处来，披图一惊诧。前行稍趋平，势若閒暇者。后来方履险，众篙不停把。岩回古木披，峡束哀湍泻。嗟尔驾舟人，安危在操舍。
分题八功德水送人归金华
作者：释宗泐
朝代：明

钟山祇树园，中涵一池碧。贮满忽若虚，测深杳无极。遥通太液波，近映宝珠色。八德类净区，奇莲毓灵质。屡同金华彦，烦襟时一涤。垂筒汲清甘，煮茗松月夕。今朝惜分袂，对此翻不怿。归弄双溪流，应思池上客。
分题道林宝塔送贯道先生归湖南
作者：释宗泐
朝代：明

钟山禁城东，浮图出林麓。层级凌紫烟，虚檐交翠木。异人昔垂化，千载有遗躅。夕梦铿清钟，晨筵散华烛。一谐湖南英，凭高旷游目。江山环帝京，形胜天下独。安知复遄迈，怅焉此遐瞩。寒日下西南，轻帆驾孤鹄。
分题龙宫宝石送陈庭学之官成都
作者：释宗泐
朝代：明

成都山水区，龙宫遗宝石。苔藓滋古纹，波涛含润色。骊珠化海榴，神变安可测。想当听经时，云寒夜堂寂。蜀中天下险，兵戈屡充斥。城郭虽已非，此石尚如昔。京华岁将阑，万里送行客。时清卫府间，搜奇抚陈迹。平生独往愿，蹉蛇头半白。怅望西南天，空惭远飞翼。
别陇头
作者：释宗泐
朝代：明

帝遣山人远入戎，半年情绪客程中。陇头流水今朝别，人自西行水自东。
到河州
作者：释宗泐
朝代：明

自发乌思国，于今数月过。雪中临黑水，冰上渡黄河。裘觉青貂敝，经烦白马驮。玉关生得入，定远喜偏多。
北萱堂
作者：释宗泐
朝代：明

萱草可忘忧，树之北堂后。此堂何为设，白头有慈母。暑月萱始花，凉风吹户牖。母颜和且悦，上堂奉尊酒。岁岁见萱花，年年献亲寿。儿孙满眼前，甘旨亦具有。昔当艰虞时，东西屡搔首。幸今际承平，日不离左右。我间南陔篇，古人相戒守。愿入北堂诗，弦歌同永久。
南阁偶成
作者：释宗泐
朝代：明

南阁一跻攀，川原指顾间。野烟低度水，暮雨暗连山。去马黄沙路，征帆碧树湾。不知人世里，今古有谁閒。
南雁词
作者：释宗泐
朝代：明

胡雁向南飞，八月湘江道。水清菰米香，两岸被红蓼。栖息已自安，饮啄良易饱。不忧罗网危，方矜羽毛好。故乡穷漠陲，归梦空杳杳。萧条古塞春，雪深沙浩浩。
双清士诗
作者：释宗泐
朝代：明

有美双清客，齐名浙省郎。两凫相上下，联璧有辉光。粉署朝同砚，邮亭夜对床。凉风凤池上，羽翮惜分翔。
发扶风
作者：释宗泐
朝代：明

晓发扶风县，云低欲雪时。长河王莽寺，独树马超祠。营窟炊烟早，牛车度坂迟。非熊无复梦，渭水自逶迤。
古塞下曲
作者：释宗泐
朝代：明

候吏过轮台，传言敌可摧。嫖姚扬旆出，骁骑治兵来。瀚海惊波涌，阴山积雪开。前军正酣战，日暮气雄哉。
古村居
作者：释宗泐
朝代：明

古村民，古村居，古村有田复有庐。屋后桑麻四五区，屋前榆柳八九株。老妇辟纑儿读书，青灯夜照三更初。牛角带经耕且锄，年年岁岁输官租。圣人治世如唐虞，饱来击壤歌康衢。乌纱作巾白布襦，东邻西舍相招呼。醉归兀兀杖自扶，古村民，古村居。
听松
作者：释宗泐
朝代：明

逸响依岩切，清声绕枕寒。只疑幽谷底，急雨泻惊湍。
听泉轩为藏无尽作
作者：释宗泐
朝代：明

若人有耳唯听泉，泉声入耳长涓涓。穿林出涧度妙曲，万古不断冰丝弦。此声不来耳不往，中自寂然遗外响。青灯照壁夜沉沉，独倚轩窗月东上。
吴淞江逢清明
作者：释宗泐
朝代：明

吴淞江上看春雨，客路扁舟三月行。两岸人家插杨柳，不知今日是清明。
周处士哀诗
作者：释宗泐
朝代：明

先生墓木今已拱，先生高名尚飞动。新城山接富春山，只有祠堂对丘垄。我知姓字三十年，江城读传心茫然。节孝光华照天地，青史可书石可镌。口诵法华亲寿益，掉头不受吴人辟。请看齐云百尺楼，落日西风卷行迹。
和东轩见寄长相思一首
作者：释宗泐
朝代：明

长相思，何终极，有美人兮淮之侧。攀援桂枝歌小山，盛服峨冠好颜色。昔年遗我双龙刀，紫锦作襓县素壁。中夜寒光贯斗牛，但恐屋头飞辟历。朝朝见物不见人，欲往从之脚无力。长相思，何终极。
和张光弼留别
作者：释宗泐
朝代：明

老来心事向谁论，且对青山酒一尊。湖上梦醒思旧将，江西书去问诸昆。可怜汉祖今无庙，还喜留侯尚有孙。手把过眉筇竹杖，与僧閒步出松门。
和徐大章登南天竺山楼韵
作者：释宗泐
朝代：明

徐君为爱南竺幽，登此坞口之飞楼。乡山数点海东际，客路十年湖上头。涧泉翛翛落静夜，风叶淅淅吹高秋。便当倚槛和新作，为报主人须少留。
和程续古秋日见过兼次韵
作者：释宗泐
朝代：明

上方高处古禅关，一曲清溪万叠山。松树不嫌僧共老，鞠花应笑客能閒。西风岸口孤帆转，落日林边独鸟还。一自兵馀行乐少，且须今日尽欢颜。
和苏平仲见寄
作者：释宗泐
朝代：明

蜀中人物在江南，喜有文章继邵庵。卧病已闻辞翰苑，老来深欲事禅龛。留衣寄别犹存迹，解带投机不用参。尚恐时人知姓字，肯书博士旧官衔。西去诸峰千万层，帐房牛粪夜然灯。马河只许皮船渡，戎地全凭驿骑乘。青盖赤幡迎汉使，茜衣红帽杂蕃僧。愧如玄奘新归洛，欲学翻经独未能。缁衣垂老忝朝臣，未敢辞官愧古人。今代有谁为弃物，万方无地不归仁。休论服色青如玉，自笑头颅白似银。它日放归华顶去，政须结社约遗民。
和苏平仲见寄·其一
作者：释宗泐
朝代：明

蜀中人物在江南，喜有文章继邵庵。卧病已闻辞翰苑，老来深欲事禅龛。留衣寄别犹存迹，解带投机不用参。尚恐时人知姓字，肯书博士旧官衔。
和苏平仲见寄·其三
作者：释宗泐
朝代：明

缁衣垂老忝朝臣，未敢辞官愧古人。今代有谁为弃物，万方无地不归仁。休论服色青如玉，自笑头颅白似银。它日放归华顶去，政须结社约遗民。
和苏平仲见寄·其二
作者：释宗泐
朝代：明

西去诸峰千万层，帐房牛粪夜然灯。马河只许皮船渡，戎地全凭驿骑乘。青盖赤幡迎汉使，茜衣红帽杂蕃僧。愧如玄奘新归洛，欲学翻经独未能。
善成曲
作者：释宗泐
朝代：明

瞻燎于西，祥焰腾空。惟馔与帛，遄达灵宫。仰慈于玄，祀礼有终。企而眷之，大地真风。
喜清远兄至以齐已诗长忆旧山日与君同聚沙十字为韵
作者：释宗泐
朝代：明

一别动二纪，累念山海长。何期风雪里，来此溪上航。乍见如不识，大喜忽欲狂。灯花解人意，今夕烂生光。因乱阻殊邦，及见消往忆。始爱道貌清，复惊鬓毛白。论新无少驩，话旧有深恻。坐久忽忘言，芳梅照寒席。前年浙僧来，稍稍闻去就。持斧住越山，移幢入吴岫。高居既邻支，朗咏亦依昼。应世自无心，麻衣澹如旧。今年远书至，念我恋兹山。如鱼在池沼，江海忘往还。不才负高谊，此生多厚颜。惟思拂衣好，老去一身閒。昔事龙河师，法筵全盛日。童年与君居，众讶早入室。回首白日飞，浩劫弹指疾。平生竟何为，志愿良未毕。良友平生亲，风尘散何许。草莽或零落，云霄亦鶱举。天地日凄凉，折芳欲谁与。所嗟芙蓉花，白露下秋浦。昔下庐山云，停桡宛水濆。咫尺不我见，千里长思君。却寄千金剑，寒光动星文。至今在箧笥，腾气时絪缊。少年同居日，闻君拂丝桐。高斋月照席，两耳生秋风。当时青云士，奇文咏空同。往事春花歇，江水今自东。人生空中云，东西散复聚。古来贤达辈，何曾定出处。乘流任所之，遇险从自阻。今日偶重逢，相看复何语。同游赏溪曲，清兴浩无涯。澄潭弄新渌，芳蹊踏晴沙。缘崖采秋菊，搴林摘春茶。留连此中意，当期岁月赊。
喜清远兄至以齐已诗长忆旧山日与君同聚沙十字为韵·其一
作者：释宗泐
朝代：明
体裁：古风

一别动二纪，累念山海长。何期风雪里，来此溪上航。乍见如不识，大喜忽欲狂。灯花解人意，今夕烂生光。
喜清远兄至以齐已诗长忆旧山日与君同聚沙十字为韵·其七
作者：释宗泐
朝代：明
体裁：古风

昔下庐山云，停桡宛水濆。咫尺不我见，千里长思君。却寄千金剑，寒光动星文。至今在箧笥，腾气时絪缊。
喜清远兄至以齐已诗长忆旧山日与君同聚沙十字为韵·其三
作者：释宗泐
朝代：明
体裁：古风

前年浙僧来，稍稍闻去就。持斧住越山，移幢入吴岫。高居既邻支，朗咏亦依昼。应世自无心，麻衣澹如旧。
喜清远兄至以齐已诗长忆旧山日与君同聚沙十字为韵·其九
作者：释宗泐
朝代：明
体裁：古风

人生空中云，东西散复聚。古来贤达辈，何曾定出处。乘流任所之，遇险从自阻。今日偶重逢，相看复何语。
喜清远兄至以齐已诗长忆旧山日与君同聚沙十字为韵·其二
作者：释宗泐
朝代：明
体裁：古风

因乱阻殊邦，及见消往忆。始爱道貌清，复惊鬓毛白。论新无少驩，话旧有深恻。坐久忽忘言，芳梅照寒席。
喜清远兄至以齐已诗长忆旧山日与君同聚沙十字为韵·其五
作者：释宗泐
朝代：明
体裁：古风

昔事龙河师，法筵全盛日。童年与君居，众讶早入室。回首白日飞，浩劫弹指疾。平生竟何为，志愿良未毕。
喜清远兄至以齐已诗长忆旧山日与君同聚沙十字为韵·其八
作者：释宗泐
朝代：明
体裁：古风

少年同居日，闻君拂丝桐。高斋月照席，两耳生秋风。当时青云士，奇文咏空同。往事春花歇，江水今自东。
喜清远兄至以齐已诗长忆旧山日与君同聚沙十字为韵·其六
作者：释宗泐
朝代：明
体裁：古风

良友平生亲，风尘散何许。草莽或零落，云霄亦鶱举。天地日凄凉，折芳欲谁与。所嗟芙蓉花，白露下秋浦。
喜清远兄至以齐已诗长忆旧山日与君同聚沙十字为韵·其十
作者：释宗泐
朝代：明
体裁：古风

同游赏溪曲，清兴浩无涯。澄潭弄新渌，芳蹊踏晴沙。缘崖采秋菊，搴林摘春茶。留连此中意，当期岁月赊。
喜清远兄至以齐已诗长忆旧山日与君同聚沙十字为韵·其四
作者：释宗泐
朝代：明
体裁：古风

今年远书至，念我恋兹山。如鱼在池沼，江海忘往还。不才负高谊，此生多厚颜。惟思拂衣好，老去一身閒。
喜王子谦见过
作者：释宗泐
朝代：明

积雨林居僻，俄惊使节临。不因今日话，争见古人心。疏磬青萝外，流莺碧树阴。松门閒不掩，此后更谁寻。
回朝次韵
作者：释宗泐
朝代：明

日华初转万年枝，西武楼前赐坐时。独荷圣情亲有问，敢言吾道合无为。宝炉袅袅天香细，紫阁沈沈昼漏迟。归路钟山才咫尺，晚凉松下赋新诗。
墓上华
作者：释宗泐
朝代：明

墓上华，开满枝。行人看花行为迟，行人有恨花不知。不生名园使人爱，却生墓上令人哀。谁家此墓临古道，寒食无人来祭扫。莫是东君惜无主，遣此閒花伴幽兆。聊持一杯酒，酹尔泉下客。今日此花开正好，但恐明日花狼籍。人生似花能几时，古人今人皆可悲。
墨竹歌
作者：释宗泐
朝代：明

房山高侯爱写竹，一埽生绡数十幅。风影翩翩此两枝，湘君遗佩湘江曲。兵戈十年翻地轴，零落残纨如断玉。晴轩试挂惊老目，素壁清飙拂寒绿。魏公文章妙天下，世称善书兼善画。松雪高斋秋气清，照眼琅玕入模写。一竿秀出何潇洒，美人独立疏而野。九疑云老楚江寒，翠盖临风为谁把。
墨竹歌·其一
作者：释宗泐
朝代：明

房山高侯爱写竹，一埽生绡数十幅。风影翩翩此两枝，湘君遗佩湘江曲。兵戈十年翻地轴，零落残纨如断玉。晴轩试挂惊老目，素壁清飙拂寒绿。
墨竹歌·其二
作者：释宗泐
朝代：明

魏公文章妙天下，世称善书兼善画。松雪高斋秋气清，照眼琅玕入模写。一竿秀出何潇洒，美人独立疏而野。九疑云老楚江寒，翠盖临风为谁把。
墨竹行
作者：释宗泐
朝代：明

平生不识云心子，墨妙通神有如此。眼中何处修竹林，湘水边头烟雨里。长林蔽亏天为阴，鹧鸪啼断江沉沉。六月南风昼不热，人家住在丛篁深。九疑山带苍梧野，翩翩帝子云中下。凤鸾飞舞虬龙骧，羽葆鬖髾翠堪把。我昔曾行赏溪曲，两岸波光漾寒绿。万玉森森一径遥，溪口清阴到山麓。今朝看图政自怜，画图身世俱茫然。云心骨化丹阳土，吁嗟墨妙何人传。
处梦
作者：释宗泐
朝代：明

处世皆如梦，惟吾识趣閒。乾坤同逆旅，日月自循环。觅句多临水，支颐或看山。庄周与蝴蝶，犹在是非间。
夏夜与钱子贞坐西斋以欲觉闻晨钟令人发深省之句为韵各赋诗以叙会别之意
作者：释宗泐
朝代：明

一见江海奇，夙闻钟鼎傲。山灵讶雄谈，木客争清啸。悠悠鹿门期，落落东海蹈。笑问经世人，大梦谁先觉。明月不可招，流光入堂中。白云不可约，挂我屋上松。兹会固难得，后会宁易逢。明朝在东郭，隔水但闻钟。无能甘寂寞，息影在山深。采薇东谷口，汲泉西涧浔。朝随白云往，夕伴清猿吟。他时倘相忆，遗我天外音。曲池难容舠，狭路不可骋。万事付一默，闭关深自省。鱼行不动波，鸟飞无遗影。何处未忘情，月白空山静。
夏夜与钱子贞坐西斋以欲觉闻晨钟令人发深省之句为韵各赋诗以叙会别之意·其一
作者：释宗泐
朝代：明

一见江海奇，夙闻钟鼎傲。山灵讶雄谈，木客争清啸。悠悠鹿门期，落落东海蹈。笑问经世人，大梦谁先觉。
夏夜与钱子贞坐西斋以欲觉闻晨钟令人发深省之句为韵各赋诗以叙会别之意·其三
作者：释宗泐
朝代：明

无能甘寂寞，息影在山深。采薇东谷口，汲泉西涧浔。朝随白云往，夕伴清猿吟。他时倘相忆，遗我天外音。
夏夜与钱子贞坐西斋以欲觉闻晨钟令人发深省之句为韵各赋诗以叙会别之意·其二
作者：释宗泐
朝代：明

明月不可招，流光入堂中。白云不可约，挂我屋上松。兹会固难得，后会宁易逢。明朝在东郭，隔水但闻钟。
夏夜与钱子贞坐西斋以欲觉闻晨钟令人发深省之句为韵各赋诗以叙会别之意·其四
作者：释宗泐
朝代：明

曲池难容舠，狭路不可骋。万事付一默，闭关深自省。鱼行不动波，鸟飞无遗影。何处未忘情，月白空山静。
夜坐杂言次韵
作者：释宗泐
朝代：明

老来百念忘，外缘何用屏。乘月坐更深，和云卧峰顶。青灯静照壁，白发垂到领。尚怀分芋人，寒岩甘息影。群生不同趣，所本非异原。有耳醉曼曲，谁能听玄言。粲粲白月珠，可照长夜昏。不逢希世客，吾衰尚何论。明月出东岭，照我窗牖间。群动夜方息，白云亦孤还。缅思支道林，沃州曾买山。远公竟不出，逸驾安可攀。坐致不请友，翩然远来集。幻境非久留，白日西驰急。此宵曾几何，晨露下阶湿。红颜不可驻，瑶草无人拾。
夜坐杂言次韵·其一
作者：释宗泐
朝代：明

老来百念忘，外缘何用屏。乘月坐更深，和云卧峰顶。青灯静照壁，白发垂到领。尚怀分芋人，寒岩甘息影。
夜坐杂言次韵·其三
作者：释宗泐
朝代：明

明月出东岭，照我窗牖间。群动夜方息，白云亦孤还。缅思支道林，沃州曾买山。远公竟不出，逸驾安可攀。
夜坐杂言次韵·其二
作者：释宗泐
朝代：明

群生不同趣，所本非异原。有耳醉曼曲，谁能听玄言。粲粲白月珠，可照长夜昏。不逢希世客，吾衰尚何论。
夜坐杂言次韵·其四
作者：释宗泐
朝代：明

坐致不请友，翩然远来集。幻境非久留，白日西驰急。此宵曾几何，晨露下阶湿。红颜不可驻，瑶草无人拾。
夜宿陜州
作者：释宗泐
朝代：明

烈风振林木，中夜闻号呼。重衾冷于水，照壁青灯孤。念此苦寒月，单车走长途。明当度关去，岁晏将何如。
大宁寺喜雨
作者：释宗泐
朝代：明

何处新闻雨，深山古寺中。晓声兼蟋蟀，秋意在梧桐。已觉人情喜，深知岁事丰。山翁病全减，相对笑颜同。
天华
作者：释宗泐
朝代：明

说法造玄微，天华白昼飞。从空方糁糁，似雪又霏霏。满座都凝目，何人更著衣。梁朝台咫尺，今古共光辉。
天雨雪
作者：释宗泐
朝代：明

天雨雪，出门何所之。渡河正遇风浪恶，回船少住溪水湄。举头见飞鸟，敛翮欲下无树枝。
奉制赋灵谷寺住持浚天渊三首
作者：释宗泐
朝代：明

圣朝新建钟山寺，此日禅翁奉诏居。云汉载瞻仙阙近，山林大启法筵初。世缘随顺心无著，静地重修趣有馀。万籁不生钟鼓寂，一堂松月夜窗虚。五年阙下预朝班，新奉纶音又住山。觉苑喜逢今日盛，道林行见古风还。岂惟行业高流辈，更有才名动世间。五色奎文曾赐与，朝回擎出九重关。入门挝鼓便升堂，龙象筵中听举扬。最上宗乘开后学，无边寿量祝吾皇。人心都与天心合，法运将随国运昌。从此山林增气槩，松头白鹤也低昂。
奉制赋灵谷寺住持浚天渊三首·其一
作者：释宗泐
朝代：明

圣朝新建钟山寺，此日禅翁奉诏居。云汉载瞻仙阙近，山林大启法筵初。世缘随顺心无著，静地重修趣有馀。万籁不生钟鼓寂，一堂松月夜窗虚。
奉制赋灵谷寺住持浚天渊三首·其三
作者：释宗泐
朝代：明

入门挝鼓便升堂，龙象筵中听举扬。最上宗乘开后学，无边寿量祝吾皇。人心都与天心合，法运将随国运昌。从此山林增气槩，松头白鹤也低昂。
奉制赋灵谷寺住持浚天渊三首·其二
作者：释宗泐
朝代：明

五年阙下预朝班，新奉纶音又住山。觉苑喜逢今日盛，道林行见古风还。岂惟行业高流辈，更有才名动世间。五色奎文曾赐与，朝回擎出九重关。
奉和刘彦基待相空至
作者：释宗泐
朝代：明

实公同门英，论交二十载。赋诗多新语，亦足迈前代。偶与仙翁言，久别思一会。溪山入春明，花乌亦相待。孤云本无期，行踪定何在。日暮倚东风，疏钟起天外。
奉题岷峨保障图二十韵
作者：释宗泐
朝代：明

旧说岷峨地，今观保障图。烟云开剑阁，花柳满城都。宫殿规模壮，山川气象殊。军州馀五十，德教越边隅。列戟千貔虎，连樯万舳舻。凉飔消瘴疠，甘雨起焦枯。大矣惟王国，钦哉自圣谟。星辰天北拱，江汉日东趋。宗室推贤哲，皇纲在翊扶。逸才超子建，古迹陋鱼凫。美产随方有，名公何代无。韦张曾节使，扬马总文儒。锦绮民财阜，盐麻国用须。沈黎通诏？，巫峡下荆吴。雪岭西蕃近，青霄太白孤。来朝椎髻獠，入贡越裳徒。关已无当者，天何设险乎。诗篇歌乐土，笔力愧潜夫。抚卷生新想，闻风欲远驱。永言磐石固，矫首望云衢。
奉题岷峨保障图二十韵
作者：释宗泐
朝代：明
体裁：五言排律

旧说岷峨地，今观保障图。烟云开剑阁，花柳满城都。宫殿规模壮，山川气象殊。军州馀五十，德教越边隅。列戟千貔虎，连樯万舳舻。凉飔消瘴疠，甘雨起焦枯。大矣惟王国，钦哉自圣谟。星辰天北拱，江汉日东趋。宗室推贤哲，皇纲在翊扶。逸才超子建，古迹陋鱼凫。美产随方有，名公何代无。韦张曾节使，扬马总文儒。锦绮民财阜，盐麻国用须。沈黎通诏�，巫峡下荆吴。雪岭西蕃近，青霄太白孤。来朝椎髻獠，入贡越裳徒。关已无当者，天何设险乎。诗篇歌乐土，笔力愧潜夫。抚卷生新想，闻风欲远驱。永言磐石固，矫首望云衢。
姑苏台歌
作者：释宗泐
朝代：明

姑苏台上麋鹿游，吴江水映西山秋。馆娃宫树迥不见，落日荷华今古愁。何来豪客增楼橹，醉拥吴姬夜歌舞。齐云易逐浮云空，鬼火三更照寒雨。
孤凰引雏行题何氏母子贞孝卷
作者：释宗泐
朝代：明

丹山有孤凰，独引群凤儿。朝曛待哺急，风雨护巢危。凤儿日长大，感念凰母慈。母亦弗忍舍，愿儿长相随。晨曦出旸谷，文采方葳蕤。和鸣当盛世，九土春熙熙。上林有竹实，亦有梧桐枝。嗟尔母与儿，衔图一来仪。
宜八里国王遣使至馆所慰问
作者：释宗泐
朝代：明

白昼楼居静，王人忽到门。有香聊款坐，无译自忘言。氎布缠头阔，檀膏点额繁。客怀劳慰问，此意竟难谖。
宝训堂
作者：释宗泐
朝代：明
体裁：古风

圣君体皇极，建国封亲王。全蜀形胜地，西南控戎羌。剑阁天下壮，象马称瞿唐。堡障千万祀，崇德乃安康。昭鉴有严训，宝之靡或忘。服御既有节，出入亦有常。上承宗庙重，下垂胤祚长。开门看天宇，白日行穹苍。中宵卷帘坐，仰视北斗光。羹墙契王意，一饭在斯堂。
宝训堂
作者：释宗泐
朝代：明

圣君体皇极，建国封亲王。全蜀形胜地，西南控戎羌。剑阁天下壮，象马称瞿唐。堡障千万祀，崇德乃安康。昭鉴有严训，宝之靡或忘。服御既有节，出入亦有常。上承宗庙重，下垂？祚长。开门看天宇，白日行穹苍。中宵卷帘坐，仰视北斗光。羹墙契王意，一饭在斯堂。
宣城见吴溥泉
作者：释宗泐
朝代：明

江海山林两故人，敝貂残衲总清贫。今朝叠嶂楼前过，不是五云坊口春。
宿午峰
作者：释宗泐
朝代：明

山中未云寂，半夜有松涛。不寐初来客，开门月正高。
寄东轩
作者：释宗泐
朝代：明

黄鞠初开白露零，淮河水落远山青。一声雁度秋云冷，吟到黄昏月满庭。
寄汪隐居
作者：释宗泐
朝代：明

茅屋涌溪阿，天寒补薜萝。白云当面起，流水绕檐过。药老披榛斸，诗成倚树哦。因逢邻寺客，为问近如何。
寄远曲
作者：释宗泐
朝代：明

美人别时春尚早，清池坐见芙蓉老。湘江水满鹧鸪飞，梦中历历相逢道。黄金可变石可移，此心皎皎终不欺。
寄陈生
作者：释宗泐
朝代：明

叠嶂楼前九曲坊，曾同墨客坐华堂。卿家好事能投辖，帘卷春风白昼长。
寄题云门松风阁
作者：释宗泐
朝代：明

何处听松风，金鸡山下阁。夜凉月照窗，冷然满幽壑。如卧江上楼，梦觉海涛作。疑行洞庭野，两耳钧天乐。溪翁闻性空，妙触了无著。野马从鼓漂，太虚自寥廓。缅怀师友情，抚卷翻不乐。人亡阁亦非，题诗付冥漠。
寄题张天师耆山庵
作者：释宗泐
朝代：明

闻说耆峰胜地偏，庵居别是一壶天。雅宜河上仙翁住，稳称山中宰相眠。坞口白云深似海，阶前瑶草碧如烟。闭门不语坐终日，妙入无为合自然。
寄题彩烟山房
作者：释宗泐
朝代：明

天姥峰南彩烟里，梁氏山房屹高峙。幽人读书居其中，万壑千岩在窗几。一从读书不计春，姓名岂肯闻时人。去年应聘来京国，今年奉符归养亲。梁氏新昌称巨族，络谷笼冈架重屋。弟兄如林自师友，饱饫诗书作梁肉。我闻山房最潇洒，涧水松风入陶写。愿学当年支道林，买山终老沃洲下。
寄题邵武虞公忠恕斋
作者：释宗泐
朝代：明

闻说樵川郡郭西，高斋住近紫云溪。吟成满地绿阴合，睡起一声幽鸟啼。泽物心同时雨洽，致君道与古人齐。晚来客散重扉静，閒整书签手自题。
寓兴
作者：释宗泐
朝代：明

水草冬不死，岂为寒所侵。岩松风力劲，岁暮青满林。念彼苦节士，艰难持素心。虽存太古操，惜哉无知音。守中固有道，庶为君子钦。
对鞠
作者：释宗泐
朝代：明

病里看花更惜花，谁分秋色到禅家。一年一度催人老，相对无言日又斜。
寿采堂为许克谦赋
作者：释宗泐
朝代：明

舞斑衣，进春酒，载拜称觞介眉寿。许生心即老莱心，老莱不先生不后。进春酒，舞斑衣，愿亲高年过期颐。堂后萱花照华发，阶前亦有兰与芝。吴山可融吴水结，孝子娱亲心不歇。此堂宜与齐门高，寿采之名如日月。
小景
作者：释宗泐
朝代：明

孤村带寒鸦，远山涵夕雾。渡头人未归，日落风吹树。
尚睦轩
作者：释宗泐
朝代：明

蒋生作轩名尚睦，欲叙彝伦厚风俗。一门大小总怡愉，不在华筵奏丝竹。谁谓古来斯道敦，兄弟之间难具论。汉谣尺布一斗粟，周公管蔡亦流言。蒋生蒋生慎终始，行见高名照青史。天边有客发长歌，泽国秋风鸿雁里。
屋舟
作者：释宗泐
朝代：明

吴人舟似屋，今子屋为舟。四面水都绕，百年身若浮。下临知有地，中坐恐随流。梦里天无际，微茫发棹讴。
山中小景二首
作者：释宗泐
朝代：明

谷口松杉无路，云中鸡犬谁家。仙客不归春老，洞门千树桃花。四山一片秋色，野客独坐茅亭。渡头红叶如雨，石上长松自青。
山中小景二首·其一
作者：释宗泐
朝代：明

谷口松杉无路，云中鸡犬谁家。仙客不归春老，洞门千树桃花。
山中小景二首·其二
作者：释宗泐
朝代：明

四山一片秋色，野客独坐茅亭。渡头红叶如雨，石上长松自青。
山林隐居为周道士作
作者：释宗泐
朝代：明

冶城高处蕊珠林，此是仙家第一岑。炼药火残云淡淡，步虚声动月沈沈。阶前瑶草千年碧，门外黄尘十丈深。欲访华阳陶隐士，松风阁上听鸣琴。
山水图
作者：释宗泐
朝代：明

仙阁崖根桂树丛，钓丝溪口荻华风。支公吟对千峰晚，放鹤归来月满空。
山水图
作者：释宗泐
朝代：明

危峰削玉出云端，仙馆霜清古木寒。记得匡庐秋雨后，彭郎湖口倚篷看。
山水图
作者：释宗泐
朝代：明

绿水青山茂苑西，荷花开满越来溪。渔郎荡桨湾头去，五月深林谢豹啼。
山水图二首
作者：释宗泐
朝代：明

何处山如此，人间画独工。数峰华顶合，一径石桥通。野艇依桃涧，仙台近柏宫。昙猷不出定，云树昼溟濛。绝境天成妙，良工意匠能。山腰上方寺，树杪独行僧。涧满泉流迸，云虚谷气蒸。衡庐端可挹，好上最高层。
山水图二首·其一
作者：释宗泐
朝代：明

何处山如此，人间画独工。数峰华顶合，一径石桥通。野艇依桃涧，仙台近柏宫。昙猷不出定，云树昼溟濛。
山水图二首·其二
作者：释宗泐
朝代：明

绝境天成妙，良工意匠能。山腰上方寺，树杪独行僧。涧满泉流迸，云虚谷气蒸。衡庐端可挹，好上最高层。
岁暮寄琴溪钓者
作者：释宗泐
朝代：明

溪上天寒草屋贫，古台幽处独垂纶。已无绿醑消閒日，只有青山似故人。鲤背好游天上国，羊裘不染世间尘。一年几度能相见，明日匆匆岁又新。
岩潭道中
作者：释宗泐
朝代：明

古木湾头渔艇，夕阳山下人家。风送一溪白浪，秋来满路黄花。
崆峒外史歌
作者：释宗泐
朝代：明

空同外史清都客，吸景餐霞炼精魄。误落尘世八千年，回首仙山云雾隔。自言曾师广成子，为掌外庭称外史。记得轩辕问道时，拜跪坛前月如水。大布宽衫著双屐，千里遨游如咫尺。曳杖狂歌吴市门，卖药独走金陵陌。金陵陌上相识多，水楼月榭随经过。有时醉卧冶城馆，有时静坐钟山阿。我识冰颜今十载，夜与烧灯论物外。五更鼻息如雷鸣，忘却天地和身世。外史去来无定期，出门便不知所之。松斋阒寂三日雪，待子一笑同掀眉。
巫山高
作者：释宗泐
朝代：明

巫山高，望不极，十二危峰倚天碧。阳台神女徒盈盈，艳质妖容果谁识。襄王荒怪不足徵，宋玉微辞岂堪惜。至今云雨自朝昏，山鬼哀猿叫苍壁。
平陵东
作者：释宗泐
朝代：明

赤运中微光不竞，奸雄窃比周公圣。满朝尽是蒙汉恩，忍为新家颂符命。当时愤激惟义公，挺身一呼生雄风。时哉不偶命也穷，至今人怨平陵东。
幽居
作者：释宗泐
朝代：明

长夏山中客，幽居爱静便。花垂初著雨，树白半笼烟。斩竹修瓜架，刳杉引石泉。有人知此趣，为尔一欣然。
应制咏钟山老僧雪中早朝
作者：释宗泐
朝代：明

钟山禅客早朝天，毳衲披来雪半肩。好似解空无住著，庞眉皓首玉阶前。
应制赋听松
作者：释宗泐
朝代：明

石榻坐来久，松涛万壑声。轻扬同梵呗，细奏学龙笙。不独回禅寂，犹能悦圣情。莫归还在耳，魂梦亦须清。
应制赋无事出山
作者：释宗泐
朝代：明

白云岩壑自幽閒，偶被天风引出山。本是无心亦无事，晓来只欲近龙颜。
应制赋甘露诗十二韵
作者：释宗泐
朝代：明
体裁：五言排律

天地清宁日，时和岁又丰。侧闻甘露下，近自禁城东。淅沥浮松上，晶荧绚日中。圆明珠的皪，透映玉玲珑。喜讶霜初结，惊看雪未融。奇祥庆云类，嘉应醴泉同。竞采千官合，高擎众骑丛。献当青琐闼，覆以碧纱笼。胜味醍醐劣，清光沆瀣空。荐豋先祖考，分赐及王公。载笔归青史，歌诗付乐工。敢随鸳鹭序，称颂未央宫。
应制赋甘露诗十二韵
作者：释宗泐
朝代：明

天地清宁日，时和岁又丰。侧闻甘露下，近自禁城东。淅沥浮松上，晶荧绚日中。圆明珠的皪，透映玉玲珑。喜讶霜初结，惊看雪未融。奇祥庆云类，嘉应醴泉同。竞采千官合，高擎众骑丛。献当青？闼，覆以碧纱笼。胜味醍醐劣，清光沆瀣空。荐豋先祖考，分赐及王公。载笔归青史，歌诗付乐工。敢随鸳鹭序，称颂未央宫。
度关陇
作者：释宗泐
朝代：明

陇头流水关山月，月色凄凉水呜咽。今古征人尽断肠，野客经过亦愁绝。连林二月冰不开，猛虎一吼苍崖裂。鹦鹉能言好寄书，心事茫茫向谁说。
度潼关
作者：释宗泐
朝代：明

潼关西去入秦京，今古人多此路行。谁料不缘名利客，黄尘扑面听车声。
延慈曲
作者：释宗泐
朝代：明

泥连先馈，纯陁后供。进兹肴膳，间奏鼓钟。皿器斯洁，黍稷惟丰。无远弗届，至诚乃通。
张侍郎栖凤山房诗
作者：释宗泐
朝代：明

番禺饶名山，凤台独奇峭。丹崖耀白日，连林际飞鸟。葛岭势相向，罗浮状如抱。昔年凤来栖，高梧成翠葆。山房结构新，门径烟花绕。幽人不出户，典坟肆探讨。卷帘兰气清，倚槛泉声小。骑羊五仙侣，时时来论道。一从乘传车，十年迹如埽。出处成两途，荣华异枯槁。披图思茫然，梦中归路杳。炎海静无波，秋岩桂花老。
待月轩
作者：释宗泐
朝代：明

开轩坐深更，待月出东岭。须臾海上来，四壁光烱烱。托兹聊自娱，观心庶遗境。独羡寒山人，无物堪比并。
微宗雪江独棹图
作者：释宗泐
朝代：明

艮岳秋深百卉腓，沙尘吹满衮龙衣。凄凉五国城边路，得似寒江独棹归。
心远亭
作者：释宗泐
朝代：明

此心天地宽，幽亭寄閒静。独坐卷疏帘，落花春昼永。
忆昔行赠朱伯贤还会稽
作者：释宗泐
朝代：明

忆昔相逢白门道，君方壮年我差少。同乡异域心最亲，月夕风晨写怀抱。南台御史能荐才，荐才先取文章好。当时结交多俊髦，羡君独得声名早。江城一别三十秋，我出匡徒君宦游。甲兵满地音信断，越云楚水情悠悠。今春钱塘忽相见，君未全衰我犹健。探得囊中著述书，松斋晓日开新卷。君承明诏入史局，我亦奏对延和殿。秋深俱放还旧山，兼有赐金并赐燕。君家云巢鉴湖曲，鲭鱼脍肥粳稻熟。脱巾露顶松石间，如鹿如麋不羁束。我歌此曲空复情，烈风荡海鸿冥冥。世间富贵自可轻，且学清狂如贺生。
怀以仁讲师入观图
作者：释宗泐
朝代：明

旭日千万峰，白云三四朵。一笑山容开，独自松下坐。瀑流天上来，飞花面前堕。此时中观成，无物亦无我。
感时
作者：释宗泐
朝代：明

不谓承平日，居然有乱离。感时空自叹，避地欲何之。蛇虺江淮塞，鲸鲵渤澥危。青山虽满眼，无处著茅茨。
战城南
作者：释宗泐
朝代：明

进兵龙城南，转战天山道。烽烟涨平漠，杀气霾荒徼。将军重爵位，天子尚征讨。不辞斗死多，但恨生男少。
抵鸡足山
作者：释宗泐
朝代：明

大哉圣人化，万古垂休经。自非上智士，何由得其精。饴光受遗命，传衣表相承。持之入大定，坐待慈氏生。石崖开复合，人天护幽扃。煌煌窣堵波，白日辉觚棱。魔来不得毁，斧迹尚纵横。鹫峰北指秀，道树当前青。再来旷无日，回首云冥冥。
挽戴隐居
作者：释宗泐
朝代：明

仲夏初相别，何知异死生。艰难十日会，感激百年情。岩穴无遗佚，交游失老成。忍将刍一束，脉脉对铭旌。
挽歌
作者：释宗泐
朝代：明

阴风起枯杨，寒日照衰草。丹旐辞中堂，輀车即周道。亲戚及邻里，送者皆素缟。一归长夜台，万古不得晓。忆昔盛容仪，被服怀美佼。今采朽腐馀，复为蝼蚁扰。富贵与荣华，灭迹空中鸟。彭殇久已沦，不知谁寿夭。
排律诗三十韵奉饯杭州王太守任满朝京
作者：释宗泐
朝代：明

吴甸初宾服，皇威畅海壖。钱塘称剧郡，太守选时贤。保障东南重，丝纶惠化宣。疲民思白日，披雾得青天。示俭豪奢革，祛烦疾病痊。淳风还大朴，旧俗付新湔。清净尹东海，宽明黄颍川。论才当第一，奏课合居先。汉室符中剖，黄堂席更专。两轓朱烜赫，五马烂联翩。方伯真荣矣，斯人亦幸焉。始终如一日，安集已三年。市有新成屋，郊无久秽田。湖山青入画，桑柘绿如烟。昔在新安治，恭闻异绩骈。大州难接武，列郡少随肩。棠憩阴初合，瓜期代倏然。依刘心耿耿，借寇思绵绵。白叟惊相顾，黄童也自怜。卧当侯霸辙，挽拥邓攸船。趋陛云霄逼，承恩雨露偏。赤墀迎气淑，紫服照春妍。行献嘉禾颂，归歌湛露篇。赐书褒美效，增秩比超迁。当路瞻鹏举，临风想旆还。梦回江上笛，愁绝雨中鹃。谬忝馀波及，都将外物捐。茆茨閒日月，钟鼓乐林泉。支遁期元度，韩公识大颠。试磨苍藓石，遗爱尽堪镌。
故人至
作者：释宗泐
朝代：明

十年吴楚念西东，岂谓高谈此夕同。坐对灯花浑似梦，惊看鬓色已成翁。关河阻绝朋游少，天地苍茫吾道穷。西阁小琴閒挂壁，且将一曲和松风。
故泾县徐典史挽歌
作者：释宗泐
朝代：明

白发神仙吏，黄尘八十龄。竟同华表鹤，俄失老人星。瓮尽床头酒，埃生桉上经。今朝来哭处，墓草未全青。
敬亭云歌送吴子归宣城
作者：释宗泐
朝代：明

敬亭山中生白云，有时化作五色文。从龙下山为雨去，欲与世上袪尘氛。由来舒卷不可测，遥天烱烱无遗迹。甘雨未洽尘未消，直使时人空叹息。归来偃蹇敬亭上，点缀青山千万状。曾巅高拥白玉屏，半岭间张素丝障。云兮云兮尔才未尽施，只恐复被苍龙知。乾坤上下相追随，青山欲恋无还期。
斸黄独
作者：释宗泐
朝代：明

雨歇林气凉，草没涧西路。荷锄入深幽，石边欣一遇。长歌对白云，清风满山树。向来垂涕人，遥遥千载慕。
无旨兄将归番昜龙台寺遂用宋洪内翰游兹寺韵赋古诗一首以赠
作者：释宗泐
朝代：明

十年两情展，一旦千里违。念此俱皓首，晤言宁有时。楚天眇无际，孤云杳难期。故山樟树老，秋风亦刚薇。旧房兵后在，胜侣存者稀。诸孙新入道，迎归候传衣。
日彰法师得旨还山王生作泉石閒斋图予题诗其上以为赠行
作者：释宗泐
朝代：明

奉诏还故山，江船复东下。独帆如飞鸿，秋日照平野。王侯赠新图，山水俨幽雅。石崖天际高，茅屋长松下。清香散佛龛，妙观了空假。白云席上生，碧溜阶前泻。神清境自閒，所适无取舍。佳趣政在兹，健笔老能写。乃知遗世情，独有还山者。安得添我身，閒斋共潇洒。
春江曲
作者：释宗泐
朝代：明

春江沉沉春水满，柳条拂水蒲芽短。鸳鸯睡美不畏人，日色迟迟素沙暖。
春雨吟
作者：释宗泐
朝代：明

驱车涉泥坂，首路流大河。河水际天白，飘风激层波。神龙不安处，作横鲸与鼍。强暴相啖噬，纤鳞其如何。感此吾安适，旋驾西山阿。硕人不敢儗，考槃有遗歌。溪南有奇山，不见二十日。今朝云忽去，天高数峰出。东风晚生寒，细雨又复密。坐观微雾升，化作白练羃。侧想岩居人，林卧头不栉。崖滑径且暗，何由采芝术。
春雨吟·其一
作者：释宗泐
朝代：明

驱车涉泥坂，首路流大河。河水际天白，飘风激层波。神龙不安处，作横鲸与鼍。强暴相啖噬，纤鳞其如何。感此吾安适，旋驾西山阿。硕人不敢儗，考槃有遗歌。
春雨吟·其二
作者：释宗泐
朝代：明

溪南有奇山，不见二十日。今朝云忽去，天高数峰出。东风晚生寒，细雨又复密。坐观微雾升，化作白练羃。侧想岩居人，林卧头不栉。崖滑径且暗，何由采芝术。
春雪
作者：释宗泐
朝代：明

眼看平白失前坡，三日青松奈老何。昨夜东风消不尽，古墙阴处晓犹多。
昭信曲
作者：释宗泐
朝代：明

维此妙香，五分普熏。筐篚斯实，有玄有纁。物微礼具，敬奉慈尊。庶祈鉴只，展我殷勤。
晓出吴门
作者：释宗泐
朝代：明

晓出吴门有北风，片帆高挂一飞鸿。如骑鹤背行天上，似听猿声下峡中。杨柳人家迷咫尺，蒹葭渔唱隔西东。十年霸业同朝露，回首苍茫故垒空。
晓晴坐流止亭俯视山下眠云有作
作者：释宗泐
朝代：明

非烟非雾晓濛濛，万象都归一气中。深似海时初歇雨，白于绵处不随风。得閒渐有还山意，偃卧宁无泽物功。亭际老僧来倚槛，只疑下界顿成空。
晚凉
作者：释宗泐
朝代：明

晚凉池上亭，坐来心似水。雨过竹林青，风吹豆花紫。
晚晴出县渡赏溪
作者：释宗泐
朝代：明

出寺雨初晴，溪回夕照明。柳边双鸟白，松际一蝉清。小县逢迎数，孤舟去住轻。因看下滩水，笑问几时平。
暑夜
作者：释宗泐
朝代：明

此夜炎蒸不可当，开门高树月苍苍。天河只在南楼上，不借人间一滴凉。
暑病作
作者：释宗泐
朝代：明

暑病只思卧，坐来头目昏。爱凉频换簟，畏日不开门。穴鼠窥人出，林蝉入耳喧。同袍来问疾，相对默无言。
望昆崙
作者：释宗泐
朝代：明

积雪覆层巅，冬夏常一色。群峰让独雄，神君所栖宅。传闻嶰谷篁，造律谐金石。草木尚不生，竹产疑非的。汉使穷河源，要领殊未得。遂令西戎子，千古笑中国。老客此经过，望之长太息。立马北风寒，回首孤云白。
朝来
作者：释宗泐
朝代：明

朝来暑气清，疏雨过檐楹。径竹欹斜处，山禽一两声。閒情聊自适，幽事与谁评。几上玲珑石，青蒲细细生。
朝阳轩
作者：释宗泐
朝代：明

开轩面东旭，晴光绚蒲座。霜颅眼倍明，坏衲如云破。乞来五色帛，针线堪自课。窗户洞虚白，心田无杂涴。炉香袅馀烟，梵唱松风和。天寒补未完，短日檐前过。
杂诗
作者：释宗泐
朝代：明

落叶委通衢，纷然无人扫。但睹新行迹，不见旧时道。古木倚道旁，乱藤络其杪。岁暮虽青青，终非本容好。世人怀往途，悟此苦不早。振衣无后期，来从汉阴老。
杂诗十一首
作者：释宗泐
朝代：明

少小薄世荣，云泉寄幽赏。冉冉三十年，误身堕尘网。流形大化内，万古同羁鞅。得中久已安，遗外非所强。但望还山云，时时结遐想。婆娑双桂树，芳枝春正长。自我来泾川，星岁已再周。托兹山水胜，谓可成迟留。奈何外物牵，抚事心悠悠。久知世道恶，奚事仍夷犹。璚林有奇鹤，未尝识罗罦。翩然觅灵凤，接翅昆仑丘。群邪可干正，众枉能矫直。萧条孤生篁，隐忍在丛棘。白璧竟何愆，青蝇自怀慝。公论苟不存，孰辨夷与蹠。伯阳西度关，仲尼东浮海。道大无所容，一身置何在。兰蕙秋风前，芳香竟谁采。天道自茫茫，知命不复悔。栖栖止百年，赫赫向千载。吕梁险可逾，大行危可陟。如何方寸间，中自多荆棘。尊前生白刃，舟中起敌国。一感睚眦瞋，报之甚仇隙。咄嗟难与居，俯仰隘八极。思欲凌风翔，恨无凌风翼。猛虎出深山，往往多渴饥。居然肆彼恶，隳突当九逵。机槛素弗设，赤手安可羁。冲飙激脩坂，白日翳阴霾。吾思阳羡子，延伫心凄其。夜久无与适，块然坐空堂。白鸟一何多，营营来我傍。静言聊假寐，遂以袭单裳。噆肤犹可忍，聒耳谅难当。晨星耀东庑，明月度西厢。念尔能几何，灭迹于朝阳。福祸无定在，倚伏谁先知。于事既难料，在理亦罔推。西伯称大圣，羑里却见縻。况居千载下，风教日已衰。愿君略形累，所存心不欺。鲁连天下士，片言能解纷。千金博一笑，永绝平原君。高蹈东海上，卷舒若浮云。清风散八表，继者今谁闻。四月维孟夏，六阳云已盈。靡草夕凋瘁，蝼蝈晨悲鸣。运序迭衰王，万汇纷枯荣。斯理信昭灼，君子宜守贞。清晨曲肱卧，梦升华顶岑。殊庭就岩构，左右修竹林。仙人五六辈，列坐调玉琴。莞然顾我笑，子独何苦心。石梁有县水，濯此尘中襟。
杂诗十一首·其一
作者：释宗泐
朝代：明

少小薄世荣，云泉寄幽赏。冉冉三十年，误身堕尘网。流形大化内，万古同羁鞅。得中久已安，遗外非所强。但望还山云，时时结遐想。婆娑双桂树，芳枝春正长。
杂诗十一首·其七
作者：释宗泐
朝代：明

夜久无与适，块然坐空堂。白鸟一何多，营营来我傍。静言聊假寐，遂以袭单裳。噆肤犹可忍，聒耳谅难当。晨星耀东庑，明月度西厢。念尔能几何，灭迹于朝阳。
杂诗十一首·其三
作者：释宗泐
朝代：明

群邪可干正，众枉能矫直。萧条孤生篁，隐忍在丛棘。白璧竟何愆，青蝇自怀慝。公论苟不存，孰辨夷与蹠。
杂诗十一首·其九
作者：释宗泐
朝代：明

鲁连天下士，片言能解纷。千金博一笑，永绝平原君。高蹈东海上，卷舒若浮云。清风散八表，继者今谁闻。
杂诗十一首·其二
作者：释宗泐
朝代：明

自我来泾川，星岁已再周。托兹山水胜，谓可成迟留。奈何外物牵，抚事心悠悠。久知世道恶，奚事仍夷犹。璚林有奇鹤，未尝识罗罦。翩然觅灵凤，接翅昆仑丘。
杂诗十一首·其五
作者：释宗泐
朝代：明

吕梁险可逾，大行危可陟。如何方寸间，中自多荆棘。尊前生白刃，舟中起敌国。一感睚眦瞋，报之甚仇隙。咄嗟难与居，俯仰隘八极。思欲凌风翔，恨无凌风翼。
杂诗十一首·其八
作者：释宗泐
朝代：明

福祸无定在，倚伏谁先知。于事既难料，在理亦罔推。西伯称大圣，羑里却见縻。况居千载下，风教日已衰。愿君略形累，所存心不欺。
杂诗十一首·其六
作者：释宗泐
朝代：明

猛虎出深山，往往多渴饥。居然肆彼恶，隳突当九逵。机槛素弗设，赤手安可羁。冲飙激脩坂，白日翳阴霾。吾思阳羡子，延伫心凄其。
杂诗十一首·其十
作者：释宗泐
朝代：明

四月维孟夏，六阳云已盈。靡草夕凋瘁，蝼蝈晨悲鸣。运序迭衰王，万汇纷枯荣。斯理信昭灼，君子宜守贞。
杂诗十一首·其十一
作者：释宗泐
朝代：明

清晨曲肱卧，梦升华顶岑。殊庭就岩构，左右修竹林。仙人五六辈，列坐调玉琴。莞然顾我笑，子独何苦心。石梁有县水，濯此尘中襟。
杂诗十一首·其四
作者：释宗泐
朝代：明

伯阳西度关，仲尼东浮海。道大无所容，一身置何在。兰蕙秋风前，芳香竟谁采。天道自茫茫，知命不复悔。栖栖止百年，赫赫向千载。
杨柳枝词
作者：释宗泐
朝代：明

赤阑桥外有东风，舞态委蛇学不工。公子等閒来系马，梢头斜插酒旗红。万树千株汴水隈，春风青眼为谁开。锦帆曾拂中间过，只到杨州竟不回。百花洲畔覆青坡，第六桥头蘸碧波。凤管龙笙春寂寂，绿阴终日伴渔歌。
杨柳枝词·其一
作者：释宗泐
朝代：明

赤阑桥外有东风，舞态委蛇学不工。公子等閒来系马，梢头斜插酒旗红。
杨柳枝词·其二
作者：释宗泐
朝代：明

万树千株汴水隈，春风青眼为谁开。锦帆曾拂中间过，只到杨州竟不回。
杨柳枝词（二首）
作者：释宗泐
朝代：明

百花洲畔覆青坡，第六桥头蘸碧波。凤管龙笙春寂寂，绿阴终日伴渔歌。
松下居偶作
作者：释宗泐
朝代：明

我此松下居，即事良可悦。闭户留白云，开轩放明月。松响风急来，泉流雨初歇。时有西斋人，相亲默无说。
松云歌
作者：释宗泐
朝代：明

境公开轩幽涧湄，青松白云相对宜。朝看白云松上起，暮看白云松下归。松云无情岂相恋，几度天风吹不散。忽如眠鹤乔松巅，又似游龙挂松半。月明仙侣下瑶台，翠葆素车空外来。冰髯玉貌照山泽，停骖弭节相徘徊。有时林间暂分隔，松自青青云自白。若人定起閒怡情，倚槛无言山寂寂。
松石室
作者：释宗泐
朝代：明

青青山上松，凿凿山下石。移来近禅居，窗户生秀色。室中老比丘，怡然坐终日。转境不在遗，观心了无得。疏雨洒崭岩，微风动萧瑟。所适不自知，何有喧与寂。
松风涧水图
作者：释宗泐
朝代：明

泠泠涧中水，瑟瑟松上风。大音自无听，月白千山空。
柯生耕读轩
作者：释宗泐
朝代：明

耕田村外归，抱书窗下读。读书期业成，耕田待秋熟。一饭充朝饥，所愿良亦足。圣贤日相亲，志不在干禄。白水涵春陂，青灯照茅屋。宠辱吾不知，门前羽山绿。
栎山西斋雨中作
作者：释宗泐
朝代：明

疏雨过高峰，幽斋对碧松。出山云似马，落涧水如龙。句向静中得，身于僻处慵。小童林下至，报有虎行踪。
桂之树行
作者：释宗泐
朝代：明

桂之树，桂生一何偏。两株分立于庭前，西株憔悴东株妍。桂之树，桂生一何蠹。西株方来采其荣，东株又复无人顾。桂兮桂兮非汝怜，纵观万事无不然。武安堂上席方暖，魏其门前秋草芊。莫道荣枯长异势，从来反覆无根蒂。高歌感激君不听，请君试看庭前桂。
桓茂伦诗
作者：释宗泐
朝代：明

晋氏中迁播，期运仍遘屯。奸雄觊周鼎，联翩起峻敦。伊人抱中和，劲节凌秋旻。肮脏救国难，捐躯遂成仁。方其少孤日，识鉴夙有闻。高追郭许迹，迥迈周庾尘。迨夫职常侍，密谋佐戎轩。皇纲藉辅翼，男爵示公勤。简才镇宣郡，王室得屏藩。抗表非所任，乃获依先坟。未几豺虎横，长驱逼帝阍。紏众前赴敌，誓欲如鹰鹯。一闻王师溃，流涕下沾巾。伪和安忍垢，壮气雄九军。朱生既效力，俞子亦怀恩。时哉久失利，力屈泾川濆。玄兆诚不谬，果尔符景纯。世和倡高义，收骴归下泉。岩岩太常赠，烨烨光前文。时有卞都督，方驾扬清芬。后来富瓜瓞，挟贵负崇勋。夫何忝令德，逆节生君门。昔余探古史，掩卷思其人。兹焉董山寺，华祠照西邻。是邦足遗爱，炳焕图像存。蘋蘩累登荐，箫鼓无冬春。私衷若神契，酌水酹忠魂。云屏下杂沓，徒御来骏奔。微生久息影，于世无戚欣。因君激五内，慷慨著斯言。
梅咏
作者：释宗泐
朝代：明

天寒清涧阿，贞姿照冰雪。幽赏众莫同，孤芳为谁发。东园桃李春，箫鼓夕犹咽。君子天一涯，微香坐消歇。
梅花庄水轩望清远不至
作者：释宗泐
朝代：明

望君水轩西，恨杀前村树。日暮溪雨来，扁舟在何处。
梦清远兄
作者：释宗泐
朝代：明

残睡夜将晨，分明见故人。剧知情是妄，翻说梦成真。日月容颜老，池台笑语新。三年消息断，江汉尚风尘。
梨园图
作者：释宗泐
朝代：明

千树花如雪，梨园春昼迟。霓裳齐起舞，凤管不停吹。院落深沈处，君王醉醒时。玉人怜貌损，折取半开枝。
楚妃叹
作者：释宗泐
朝代：明
体裁：乐府曲辞

宫城禁兵夜蔟蔟，君王不返宫中宿。戎车彭彭云梦林，猎火煌煌汉皋曲。章华台前江水流，君心如水无日休。虎狼勍敌却不忧，草间狐兔为深雠。
楚妃叹
作者：释宗泐
朝代：明

宫城禁兵夜蔟蔟，君王不返宫中宿。戎车彭彭云梦林，猎火煌煌汉皋曲。章华台前江水流，君心如水无日休。虎狼勍敌却不忧，草间狐？为深雠。
槎峰杂咏六首 其一 芝岩
作者：释宗泐
朝代：明

高岩何壮哉，万古碧崔嵬。不是五丁凿，应同一气开。灵芝随地有，怪木是谁栽。待结茅亭后，时时引客来。
槎峰杂咏六首 其三 杏坞
作者：释宗泐
朝代：明

山杏何人种，东风满坞花。如闻鲁坛曲，或是董仙家。谷口千林密，岩前数树斜。明春移屋去，住近赤城霞。
槎峰杂咏六首 其二 南涧
作者：释宗泐
朝代：明

携友过南涧，槎桥类断虹。鸟啼青嶂外，麋卧绿阴中。僧笠迎秋雨，樵歌落晚风。谢公双屐健，独入杏林东。
槎峰杂咏六首 其五 对池亭
作者：释宗泐
朝代：明

一亭如瓮大，自可著閒身。白首几时客，青山有限人。到秋莲实老，得雨芡花新。莫谓无心事，朝朝送日轮。
槎峰杂咏六首 其六 三老亭
作者：释宗泐
朝代：明

为爱岩栖好，结亭于此间。一身同二老，白首得青山。破静闻猿断，忘归待鹤还。采芝人去后，日莫碧云閒。
槎峰杂咏六首 其四 白莲沼
作者：释宗泐
朝代：明

不作虎溪念，开池种白莲。但知今日事，宁论昔时贤。叠石高为岸，疏渠细引泉。看花初日际，玉立净娟娟。
槎峰杂咏六首·芝岩
作者：释宗泐
朝代：明

高岩何壮哉，万古碧崔嵬。不是五丁凿，应同一气开。灵芝随地有，怪木是谁栽。待结茅亭后，时时引客来。携友过南涧，槎桥类断虹。鸟啼青嶂外，麋卧绿阴中。僧笠迎秋雨，樵歌落晚风。谢公双屐健，独入杏林东。山杏何人种，东风满坞花。如闻鲁坛曲，或是董仙家。谷口千林密，岩前数树斜。明春移屋去，住近赤城霞。不作虎溪念，开池种白莲。但知今日事，宁论昔时贤。叠石高为岸，疏渠细引泉。看花初日际，玉立净娟娟。一亭如瓮大，自可著閒身。白首几时客，青山有限人。到秋莲实老，得雨芡花新。莫谓无心事，朝朝送日轮。为爱岩栖好，结亭于此间。一身同二老，白首得青山。破静闻猿断，忘归待鹤还。采芝人去后，日莫碧云閒。
樵隐为江子瑜作
作者：释宗泐
朝代：明

日出上山去，日入负薪归。明月照茅屋，凉风吹薜衣。浊醪在瓦缶，大白兀自持。嘤嘤春鸟鸣，载歌伐木诗。不羡买臣贵，不学犊牧悲。轩车自高驾，野雉从朝飞。平生一丘壑，此志良弗违。田窦门易轨，不知谁是非。
次白以中西塘即景
作者：释宗泐
朝代：明

茅屋夜然灯，中有读书者。门外是官街，更深犹走马。落日鸡鸣埭，何人射雉回。北湖山月上，相送暮钟来。千门甲第高，四海狼烟息。独有周亚夫，时严柳营壁。
次白以中西塘即景·其一
作者：释宗泐
朝代：明

茅屋夜然灯，中有读书者。门外是官街，更深犹走马。
次白以中西塘即景·其三
作者：释宗泐
朝代：明

千门甲第高，四海狼烟息。独有周亚夫，时严柳营壁。
次白以中西塘即景·其二
作者：释宗泐
朝代：明

落日鸡鸣埭，何人射雉回。北湖山月上，相送暮钟来。
次韵东轩见访
作者：释宗泐
朝代：明

老结淮山屋，重围橡树林。鹿行岩径窄，虎饮涧泉深。风雨人间事，冰霜世外心。夜来明月上，拥毳一长吟。
次韵咏雪
作者：释宗泐
朝代：明

洒窗疑雨急，投隙信风斜。换竹千林色，添梅几树花。戏堆朝作兽，满掬夜煎茶。乘兴山阴客，能过静者家。
次韵寄延龄峰讲主
作者：释宗泐
朝代：明

五年不见老龄峰，高枕吴山似卧龙。海菜晨充斋钵供，天花晴扑讲筵钟。琅函久閟金襕密，石塔新围宝树重。道貌近来闻瘦甚，莫如秋后看山容。
次韵赠太平县姚主簿
作者：释宗泐
朝代：明

龙虎新开国，鸳鸾尽列廷。辟书从帅阃，得县次郎星。材儗王珣笔，文超崔瑗铭。暂时栖枳棘，从此奋青冥。旧说酬三语，犹闻究一经。陋邦沾美化，疲俗尚轻刑。秋水清虚郭，春山紫翠屏。冥怀劳簿籍，散步出郊坰。薄暮投禅屋，将诗自宪庭。来窥麋鹿性，喜识凤凰翎。破榻霜苔冷，孤灯夜雨青。吾生同槁木，身世即浮萍。老去思归浙，年来厌在泾。逢君俱越客，矫首望东溟。
次韵送徐伯廉归南陵
作者：释宗泐
朝代：明

把酒城南道，离怀去住同。鸟啼红树里，人出翠微中。山雨添秋色，溪云度晚风。倚楼相忆处，明月各西东。
次韵钱塘怀古
作者：释宗泐
朝代：明

爱梅处士住孤岑，吟对花前雪正深。不是苏卿识佳句，文章辜负一生心。山川形胜说钱塘，海接江流入混茫。百五十年成底事，一丘衰草委秋阳。
次韵钱塘怀古·其一
作者：释宗泐
朝代：明

爱梅处士住孤岑，吟对花前雪正深。不是苏卿识佳句，文章辜负一生心。
次韵钱塘怀古·其二
作者：释宗泐
朝代：明

山川形胜说钱塘，海接江流入混茫。百五十年成底事，一丘衰草委秋阳。
次韵题宋孝宗朝马和之所画三篇诗图此图乃王风扬之水篇也
作者：释宗泐
朝代：明

马卿独念宋中微，图写诗篇墨采辉。戍甫戍申都不及，西风淮岸铁为衣。
步虚词赠汤炼师
作者：释宗泐
朝代：明

风送仙香度玉墀，朝天归路月明时。忽逢子晋云中下，借得龙笙鹤背吹。
水仙梅
作者：释宗泐
朝代：明

月白罗浮夜，波生洛浦春。梦中相见处，对雪写风神。湘妃出鲛宫，玉佩随风举。不见九疑山，愁云隔远浦。
水竹居图
作者：释宗泐
朝代：明

山人水竹居，画图看更好。十年不归来，茅屋秋风老。
水西图诗
作者：释宗泐
朝代：明

水西绝境江左无，何君好事写作图。良工意匠善盘礴，三峰涌出青芙蕖。古木如龙半天耸，白云翩翩欲飞动。桓彝庙前莎草长，遗民矶下溪流汹。浮图隐隐林端起，知是山腰上方寺。高阁五月秋霜寒，山僧坐阅人间世。竹边幽径花丛丛，濯缨亭古连东峰。赏溪渡口风浪歇，棹舟之子来相从。我居山中二十载，披图一见心目骇。昔来年少今白头，山色青青长不改。何君何君尔好奇，涧阿与尔诛茅茨。卷帘微雨对东郭，高咏谪仙云锦词。
江南曲
作者：释宗泐
朝代：明

泛舟出晴溪，溪回抱山转。欲采芙蓉花，亭亭秋水远。心非樯上帆，随风岂舒卷。但得红芳迟，何辞岁年晚。
江风山月堂诗为文起周作
作者：释宗泐
朝代：明

风月堂清绝，江山夜寂寥。寒光吟处白，灵籁静中消。脉脉照林薄，翛翛送海潮。禅心与诗思，何用不超遥。
汧阳雪中
作者：释宗泐
朝代：明

朝寒拥衾坐，隔屋闻书声。起埽车上雪，千山云雾冥。春泥没深辙，前路不可行。虽无督迫令，恻恻如有程。邑中贤令佐，尤笃乡里情。暖屋延笑语，照眼双璧清。慰此逆旅怀，忘却留滞并。行客何所愿，长歌望天晴。
河湟谩兴
作者：释宗泐
朝代：明

雪峰西面是羌浑，天设奇关限土门。出塞已闻收部落，乘槎亦欲问河源。霰铺青草乌云合，风卷黄沙白昼昏。圣代安边有良策，只今遗孽自星奔。
法华山房为敷竺昙赋
作者：释宗泐
朝代：明

山房白日静，政对五莲峰。猿坐沼边石，鹤巢檐外松。閒门无客到，深径有云封。座冷千林雨，香残半夜钟。道情甘淡泊，身计得从容。莫恋一枝稳，鸟飞无定踪。
法喜曲
作者：释宗泐
朝代：明

仁风广被，春日载熙。天人共仰，显幽靡遗。岂惟华竺，覃及岛夷。因斋以颂，于礼攸宜。
洞山泉为谐舜咨赋
作者：释宗泐
朝代：明

此水何年有，潇潇日夜声。不教人外见，偏向洞中鸣。客思初无睡，禅心自不惊。休论为世用，且作在山清。
淮之水一首送别
作者：释宗泐
朝代：明

淮之水，向东流，水流只载行人舟。舟行如飞水如射，一日可到吴江头。何不载此离情去，掷向天涯不知处。濠梁有客今白头，望断孤云海天暮。
深居
作者：释宗泐
朝代：明

山崦入重重，诛茅第几峰。四檐青树合，一径白云封。夜冷齐腰雪，春阴破额松。自来深处住，樵客不相逢。
清源洞图为洁上人作
作者：释宗泐
朝代：明

泉南佛国天下少，满城香气栴檀绕。缠头赤脚半蕃商，大舶高樯多海宝。清源古洞尤绝奇，花酒仙人颜色好。蜕骨岩连太碧霄，晋代青松三四抱。高攀南斗不满寻，下视沧溟才一沼。长年钟磬度寥寥，四月笙歌来扰扰。青厓不雨飞白泉，紫泽未春生碧草。鹤鸣洞口月苍苍，猿挂树枝风袅袅。上方精舍秋叶红，山人不归萝屋老。不须惆怅看画图，去去长歌海天晓。
渔樵图
作者：释宗泐
朝代：明

析薪岸口晚风和，罢钓湾头月满蓑。相对无言成一笑，黄尘回首是非多。
渭水离亭图
作者：释宗泐
朝代：明

太白峰前渭水边，柳亭春雨惜离筵。江南回首三千里，一度披图一惘然。
湘皋烟雨图
作者：释宗泐
朝代：明

翠袖湘江曲，秋林泪点斑。冥冥烟雨里，不见九疑山。
溪山图歌
作者：释宗泐
朝代：明

王侯作画世无敌，下笔直与造化争神力。生绡一幅写溪山，万叠烟云开霁色。连峰不断松杉青，石崖喷瀑飞寒冰。山中逸客茅作亭，桃源路入花冥冥。何处溪山有如此，吴山脚插吴溪水。放船半出芦塘湾，收纶拨棹谁家子。乃知王侯妙入神，纵意所到皆天真。右丞模糊辋川雪，北苑烂漫江南春。刘卿平生学岐伯，长向吴山采名药。天子呼来在玉京，橘树间围旧时宅。我识刘卿恨不早，治我沉痾如电扫。王侯著意作此图，为我殷勤致怀抱。刘卿重画轻黄金，世人那得知其心。江上秋风吹客襟，高歌一曲溪山吟。
溪涨
作者：释宗泐
朝代：明

晓起闻溪涨，披衣立小轩。混茫初学海，澒洞欲包原。光撼山根动，声吹地轴翻。群童不晓事，喧噪傍沙痕。
滕王阁图
作者：释宗泐
朝代：明

滕叔钱缗辱献陵，洪州都督更骄矜。至今高阁漳江曲，却与文章万古称。
澹泊轩
作者：释宗泐
朝代：明

澹泊轩中澹泊人，萧然一室甘清贫。寒到唯披百衲帔，饥来但煮三合陈。断薪续床自可卧，熟炙待宾良不嗔。细嚼梅花和新句，屋头月出如冰轮。
焦山寺鉴师临江轩
作者：释宗泐
朝代：明

一峰如钜石，屹立江水中。宝刹蔚崇构，势与山争雄。若人于此住，超然尘外踪。开轩当水面，下瞰冯夷宫。鱼龙近几席，波涛荡襟胸。有时天宇净，倒影清若空。燕坐观众有，起灭殊无穷。一念寂不动，㗳焉心境融。焦先邈千载，遗丹射林红。浩歌倚阑夕，明月生海东。
独漉篇
作者：释宗泐
朝代：明

独漉复独漉，水深泥更浊。水深终见底，泥浊不见石。翩翩者凫鸟，引子游水湄。我岂无矰缴，怅然为尔悲。南山有乔木，北山有梓树。此物本无情，俯仰如有度。罗帏空堂上，尘暗蛛丝绕。倚门久踟蹰，慷慨不可道。床头龙鳞剑，中夜跃鞘频。父雠不及报，空愧七尺身。斑斑深山虎，白日下林麓。岂敢避生狞，人能食其肉。
独竹图
作者：释宗泐
朝代：明

独立不偶俗，直干排高云。曾过首阳下，永怀孤竹君。
猛虎行
作者：释宗泐
朝代：明

雷霆为威电为目，行处腥风动林木。利牙如剑生食人，妇女独在家中哭。城东少年名射猎，闻此扬鞭去还捷。却将罗网四散张，拟欲当前气先慑。周郎胆气何独豪，等閒射杀仍斩蛟。
献币
作者：释宗泐
朝代：明

礼有至重，无踰法施。浩乎钜海，孰知其际。欲致微衷，敬奉兹币。以报以祈，式严祀事。
献茶
作者：释宗泐
朝代：明

有茁者茗，于彼先春。泉甘且洁，荐此芳新。味相本空，识含根尘。不腆其物，所献惟寅。
王子乔
作者：释宗泐
朝代：明

王子乔，好神仙。吹笙驾白鹤，遨游上青天。青天一去三千年，七月七日缑山巅。下士慕之空尔怜，宁知有气凝丹田。
琢鍊堆
作者：释宗泐
朝代：明

琢鍊堆，何奇哉，平地涌出青崔嵬。乔木一簇翠阴合，閧市咫尺无纤埃。缁客吟登最高处，琢辞鍊意肝胆摧。蝉与吟声两宛转，鹤随舞袖相盘回。当此时也如耄如倪，饥不索饭盌，渴不求茗杯。倚松坐石无次第，蹋碎半亩青青苔。划然一得如醉醒，凉风飒飒怀抱开。天葩笔底动光怪，珊瑚出水珠含胎。吾闻古来苦吟者，贯休齐己名相侪。后生崛起会陵轹，岂独二子称奇才，呜呼岂独二子称奇才。
琢鍊堆
作者：释宗泐
朝代：明
体裁：古风

琢鍊堆，何奇哉，平地涌出青崔嵬。乔木一簇翠阴合，閧市咫尺无纤埃。缁客吟登最高处，琢辞鍊意肝胆摧。蝉与吟声两宛转，鹤随舞袖相盘回。当此时也如耄如倪，饥不索饭碗，渴不求茗杯。倚松坐石无次第，蹋碎半亩青青苔。划然一得如醉醒，凉风飒飒怀抱开。天葩笔底动光怪，珊瑚出水珠含胎。吾闻古来苦吟者，贯休齐己名相侪。后生崛起会陵轹，岂独二子称奇才，呜呼岂独二子称奇才。
画梅
作者：释宗泐
朝代：明

今人写花不写实，古人咏实不咏花。晋代清谈多少客，羞将勋业向人誇。
病中作
作者：释宗泐
朝代：明

此疾从何生，形容遽憔悴。默默求其端，体弱易为致。始受寒热攻，恍然若沉醉。兀坐强自持，倒卧终不寐。朝闻树间蝉，意觉秋风至。夜窗月逾明，悲蛩搅情思。尝窥卫生术，吐纳运六气。呼童具杵臼，稍复亲药饵。今辰眼忽明，展书识文字。起绕中庭行，两足如重膇。况逢亢阳灾，高旻尚炎炽。粳稻化为茅，粝食恐不备。一身固多患，又复念时事。不到无生域，空为有形累。
病中作
作者：释宗泐
朝代：明

身老那堪病更缠，小斋欹枕秪高眠。阶前秋雨连三日，篱下黄花自一年。摩诘不知除病法，嵇康空著养生篇。尚方再赐千金药，惭愧皇恩下九天。
登多景楼
作者：释宗泐
朝代：明

水际一峰出，飞楼倚泬寥。烟云连北土，风物见南朝。山势临淮尽，江声入海消。偶来閒眺客，凭槛兴偏饶。
登峨眉亭
作者：释宗泐
朝代：明

千尺苍崖一小亭，大江东下入沧溟。矶头牛渚从来险，天际峨眉不尽青。南北山川分历历，荆吴樯舰去冥冥。十年兵后重来客，独倚阑干两鬓星。
登灵鹫山
作者：释宗泐
朝代：明

兹山如鹫形，昂然欲骞翥。稽首天人师，浩劫长此住。山中数招提，窗户散烟雾。胜流不起席，钟鼓自朝暮。下有王舍城，民俗尚淳古。所嗟给孤园，民俗已非故。吾生一何幸，良游遂平素。一笑天风生，白云掩高树。
登相国寺楼
作者：释宗泐
朝代：明

冬日大梁城，郊原四望平。云开太行碧，霜落蔡河清。欲问征西路，兼怀吊古情。夷门名尚在，无处觅侯嬴。
登高丘而望远海
作者：释宗泐
朝代：明

登高丘，望东溟。溟水方荡激，中有怒吼鲸。耸脊类峰岳，鼓浪如雷霆。嘘涎喷沫云雾冥，扬鬐掉尾三山倾。腹吞巨舟者百十，虾蟹不足饥肠撑。奈何骄悍当海横，官漕贾舶不敢行。鲛人织绡机杼停，神仙局蹐居蓬瀛。天吴既辟易，龙伯亦震惊。徒为虫族长，空有水神名。制御一颠倒，含羞请寻盟。吁嗟彼鲸何尔狞，恃其险恶雄势成。若失此海水，何以藏其形。使居陆阜间，转眼遭剥烹。海滨壮士瞋目瞪，拔剑欲往心悬旌。曷不诉之于上帝，天威下殛无遗生。立见海水清且平，海光不动青瑶璚。
监斋诗赠毛起宗
作者：释宗泐
朝代：明

祷晴严祀典，名山启灵坛。奏章通玉帝，环佩集仙官。祥光纷下烛，诚心驰上干。瑶空景方霁，金漏夕未阑。众职或少怠，飞文遂清弹。居然执法吏，凛若秋霜寒。沉沉虎豹户，肃肃獬豸冠。始知天人际，监斋良独难。
盛唐枞阳歌
作者：释宗泐
朝代：明

汉家天子天马良，羽林十万何煌煌。山川望秩礼孔彰，谁言此竟成淫荒。舳舻千里长江水，江平浪稳顽蛟死。摐金伐鼓海上过，惊散蓬莱几仙子。朱衣急走传诏书，乘舆所至除田租。载拜愿君千万寿，岁岁望君一巡狩。
短歌寄魏仲远
作者：释宗泐
朝代：明

夏盖湖吞上虞浦，魏君家在湖边住。岸花汀草几春秋，白鸟沧波自朝暮。知君爱客仍好奇，画船载酒如渼陂。棹歌中流日将夕，璧月涌出青琉璃。嗟哉隐居端有道，世上无如閒处好。王充遗迹尚可寻，贺老风流良不少。去年听诏来京国，识君脸红头半白。别怀空与水东流，海燕江鸿断消息。今朝闻有东州船，尺书欲寄心茫然。福源精舍地最偏，安得与君湖上相周旋。
短歌行
作者：释宗泐
朝代：明

白日去茫茫，清川流浩浩。有生能几何，少壮忽复老。王母蟠桃花，萎红不成好。扶桑半摧枯，枝叶随瀛岛。仙人王子乔，两鬓如秋草。况闻安期生，形容亦枯槁。汉武与秦皇，一生空自扰。短歌咏至言，庶以安怀抱。
石溪渔隐
作者：释宗泐
朝代：明

乘閒垂钓客，多在石溪中。断港孤蓬雪，长堤一笛风。沧浪歌濯足，渭水兆非熊。好为明时出，休誇隐德隆。
祖龙歌行
作者：释宗泐
朝代：明

祖龙乃好长生者，沉璧徒来华山下。目断楼船海气昏，鲍车乱臭沙丘野。骊山下锢三泉开，泉头宫殿仍崔嵬。当时输作方亹亹，函谷无关小龙死。百尺降旗轵道傍，十二金人泪如水。
禅悦曲
作者：释宗泐
朝代：明

礼诚在敬，三献靡加。释尊燕喜，乐奏无哗。明徵瑞应，昭著光华。冥幽溥济，蒙被祯嘉。
秋兴
作者：释宗泐
朝代：明

六载江淮厌用兵，遗民处处困徭征。蕃商旧日多归汉，海漕于今不入京。万垒鼓鼙生夜月，几家砧杵落秋城。西风无限思归客，王粲登楼最有情。
秋塘小景
作者：释宗泐
朝代：明

西风昨夜到南塘，杨柳蒹葭色转苍。飞鸟独来荷柄立，不教凉露满莲房。秋光淡淡水盈盈，曾在耶溪缓棹行。日莫采莲人散后，柳阴风度一蝉清。
秋塘小景·其一
作者：释宗泐
朝代：明

西风昨夜到南塘，杨柳蒹葭色转苍。飞鸟独来荷柄立，不教凉露满莲房。
秋塘小景·其二
作者：释宗泐
朝代：明

秋光淡淡水盈盈，曾在耶溪缓棹行。日莫采莲人散后，柳阴风度一蝉清。
秋夜
作者：释宗泐
朝代：明

窗外芭蕉雨，檐前蟋蟀声。如将不平意，相诉到天明。
秋日钱塘杂兴
作者：释宗泐
朝代：明

宋朝宫殿元朝寺，废址秋风见黍离。百岁老人知故事，殷勤为说世皇时。处士梅花千树尽，苏公杨柳一株无。向来画舫今何处，落日西风野水湖。风篁岭上看龙井，百尺寒泉彻底清。二老风流今不见，一声山鸟夕阳明。
秋日钱塘杂兴·其一
作者：释宗泐
朝代：明

宋朝宫殿元朝寺，废址秋风见黍离。百岁老人知故事，殷勤为说世皇时。
秋日钱塘杂兴·其三
作者：释宗泐
朝代：明

风篁岭上看龙井，百尺寒泉彻底清。二老风流今不见，一声山鸟夕阳明。
秋日钱塘杂兴·其二
作者：释宗泐
朝代：明

处士梅花千树尽，苏公杨柳一株无。向来画舫今何处，落日西风野水湖。
秋江夜泊图
作者：释宗泐
朝代：明

旧游不记是何年，曾向山阴夜泊船。钟磬远来青嶂外，桅樯半出碧湾前。芦洲月白雁初下，竹屋灯红客未眠。欲访支郎无处觅，至今清兴尚悠然。
秋江送别
作者：释宗泐
朝代：明

江头杨柳树，秋雨更萧萧。可惜长条尽，那堪折短条。
秋莺歌
作者：释宗泐
朝代：明

千林入秋露气清，林中尚有黄莺声。似与群蝉争意气，东林飞过西林鸣。向来春风花满城，柳条拂地如长缨。绵绵蛮蛮断复续，千人万人侧耳听。高楼半醉客，阁盏停吹笙。白马贵公子，挟弹不敢惊。此时胡为不喜听，奈何节序移人情。只合深藏缄尔口，亦有妒尔金衣明。反舌无声良已久，伯劳布谷俱潜形。秋莺秋莺尔能翩然入幽谷，老翁歌诗送尔便觉心和平。
空城雀
作者：释宗泐
朝代：明

啾啾空城雀，恋恋空城曲。朝傍空城飞，莫向空城宿。草窠乳子成，？土翻身浴。不随凤凰游，不畏鹰鹯逐。野田岂无黍，太仓岂无粟。食粟遭网罗，食黍伤箭镞。丁宁黄口雏，饮水怀止足。岁晚虽苦饥，全躯保微族。
空城雀
作者：释宗泐
朝代：明
体裁：乐府曲辞

啾啾空城雀，恋恋空城曲。朝傍空城飞，莫向空城宿。草窠乳子成，�土翻身浴。不随凤凰游，不畏鹰鹯逐。野田岂无黍，太仓岂无粟。食粟遭网罗，食黍伤箭镞。丁宁黄口雏，饮水怀止足。岁晚虽苦饥，全躯保微族。
窦德远西斋读易诗
作者：释宗泐
朝代：明

西斋读易处，心与静相宜。对烛雨凉夜，卷帘天霁时。妙观宁有象，至玩本无辞。一悟穷通理，陶然坐自怡。
答夏景瞻
作者：释宗泐
朝代：明

昔居赏溪曲，怵迫靡所侵。衲衣挂石壁，燕坐长松阴。子来慰幽寂，语合相知深。孤云十年别，明月千里心。而我亦何事，投迹此禅林。向来结茅地，回首空青岑。宁知江海远，遇子复在今。百挫志矫矫，犹能发狂吟。清辞入古调，一鼓薰风琴。吁嗟众响作，过耳无留音。
紫虚丹室
作者：释宗泐
朝代：明

紫府真人洞里天，住来丹室是丹田。玉池细细浮青液，金户霏霏出绛烟。缑岭或来王子晋，蒙山时下羡门仙。日长别殿香云合，细读南华内外篇。
翠微深处为杰上人作
作者：释宗泐
朝代：明

翠微深处乱山中，筑室閒依桂树丛。夜榻泉鸣空涧雨，晓园花落满林风。窗含细霭衣长润，桥拥浮槎路不通。异域十年天万里，几番归梦海云东。
耕乐轩
作者：释宗泐
朝代：明

耕田良苦辛，所乐果何事。百年安吾生，食力非役志。衡门无轩车，榆柳荫閒地。遥遥草庐人，回首空长喟。
耕雨
作者：释宗泐
朝代：明

鸠鸣桑雨深，蓑笠耦耕叟。短歌三两声，东风动杨柳。
苦寒行
作者：释宗泐
朝代：明

祝融峰南三尺雪，黄河到底顽冰结。洛阳贾客船柂胶，长安公卿马蹄裂。人言富贵即可避，贫贱从来不相弃。昨夜树头风簌簌，东家孤子号天哭。
药庵
作者：释宗泐
朝代：明

卿家药作庵，因病却相谙。品数居南北，温凉识苦甘。洗当泉脉活，晒待日光酣。四壁无佗物，应知老更耽。
莫过赏溪
作者：释宗泐
朝代：明

日莫众鸟归，孤云亦还山。市人争渡息，小舟沙际閒。我屋西峰下，半出青林间。钟声动深念，无为尚尘寰。
莲社钟
作者：释宗泐
朝代：明

方深区内缘，久负社中约。惆怅莫钟声，徘徊度林薄。
菖蒲歌
作者：释宗泐
朝代：明

蒲生山泽间，水石长为徒。超然尘土外，秀色清而腴。印公爱之如寂公，当轩盆植数十丛。虽无仙人鸾凤状，好事剪拂还相同。叶如虬须直不卷，根穿石罅连苍藓。昔闻张生十二节，苏子九花今宛宛。眼中清气端可掬，此处焉知有尘俗。去年赠我小石盆，几上团团青一簇。知君定出聊自怡，此心岂为物所移。色空都忘心境寂，寥寥独坐轩中时。
萝壁山房为趣上人作
作者：释宗泐
朝代：明

石壁挂青萝，禅房在其下。松枝裁作扉，茅覆不用瓦。若人百念忘，襟怀自潇洒。行看坞云生，坐听岩泉泻。怡然朝复曛，在已无取舍。于中亦不存，何有空与假。一从入山来，见山不见野。寒拾千载人，谁是同流者。
萱堂诗
作者：释宗泐
朝代：明

堂后萱花明，堂中白发清。堂下弟与兄，上堂称寿觥。白发常在眼，谖花愿长荣。人生有至乐，此堂日日升。
落叶
作者：释宗泐
朝代：明

一片复一片，西风与北风。但看阶下满，不觉树头空。缀服犹堪用，题诗自不工。山童朝更扫，閒委古墙东。
蜀王江汉朝宗图
作者：释宗泐
朝代：明

江之水，出岷山，汉之水，出嶓冢，万古波涛坤轴动。荆州东下汇流长，江汉朝宗名益重。大哉金陵天子都，万方臣子争奔趋。有如百川到溟渤，混茫无际涵空虚。贤王受命封蜀土，忠孝为藩奉君父。大峨遥挹北辰高，保障西南天一柱。江之永，汉之广，蘼芜绿草年年长。谁知派自天潢分，天潢近在青冥上。
裴季和著存堂
作者：释宗泐
朝代：明

白日山下没，长江天际流。思亲无时已，寸心良悠悠。高堂亲所憩，虚榻经几秋。桑梓必恭敬，况此今尚留。忆昔具庆日，艰难进庶羞。吁嗟受君禄，庭树风飕飕。
西岭草堂图为誓上人作
作者：释宗泐
朝代：明

摩云霄人不复见，高风独为今所羡。西岭东偏旧草堂，七百年来陵谷变。有苾刍誓斯受经，草堂彷佛图丹青。灵隐山前天竺后，飞来小朵莲华层。草堂住近呼猿洞，怪石嵌空树高耸。三生台畔秋月凉，九曲亭边春水动。真观慈云两寂寞，猿声夜向峰头落。誓也溪翁白足徒，古人已矣今人作。我昔年曾十三四，挟书晚出中峰寺。一气走上莲花层，两脚跳梁若奔兕。于今老大空看图，江城鸱坐胡为乎。人间草堂何处无，只有西岭如西都。
西极天马歌
作者：释宗泐
朝代：明

天马来，自西极。流汗沟朱蹄踏石，眴目径度流沙碛。天子见之心始降，九州欲省民痍疮。宛王何人敢私有，贰师城坚亦难守。等閒骑向瑶池前，周家八骏争垂首。天闲饱秣玉山禾，苜蓿春来亦渐多。感君意气为君死，一日从君行万里。
西涧独行忆相空
作者：释宗泐
朝代：明

今旦风日好，独寻西涧行。丛梅未尽拆，幽兰已复生。树头暖光泛，石罅新泉鸣。遇境意自适，思与良友并。
西阁为修师作
作者：释宗泐
朝代：明

眷兹山阁小，独住一閒僧。座冷浮青霭，檐虚挂碧藤。禽残瓦钵水，鼠餂夜窗灯。爱尔不能懒，时时为一登。
观吴子行别仇山村诗作绝句吊之
作者：释宗泐
朝代：明

吹箫人去竹房空，海内犹怜学术工。最是西泠桥畔路，淡烟疏柳夕阳中。
访胡守中不遇
作者：释宗泐
朝代：明

入郭寻君不见君，柴门閒对一溪云。空山积雪无行路，何处今朝友鹿群。
读断江集
作者：释宗泐
朝代：明

直上丹山撷凤纹，倒翻沧海取龙筋。携来世上无人识，散作青天五色云。
赋一曲亭送赵本初待制致仕归越
作者：释宗泐
朝代：明

鉴湖一曲亭犹在，风物千年长不改。贺公去后赵公来，山水无情若相待。当时季真得赐归，黄冠未必全忘机。争似今朝玉堂老，还乡仍著宫锦衣。鉴湖水阔吞平野，酒船直到亭阶下。荷华晓日照尊罍，杨柳春风拂檐瓦。寄言逸兴沧洲客，天与斯亭共行乐。醉倚阑干撼不醒，梦中细听钧天乐。
赋梅驸马清白轩
作者：释宗泐
朝代：明

公家大府临紫陌，行马当门森画戟。华馆香凝锦绣帷，此轩何事名清白。轩内琴书清几席，轩前池水涵虚碧。退朝归来白日閒，燕坐忘言心自适。不似金张许史家，斗鸡走马相矜誇。美人半醉弹琵琶，银烛夜夜烧彤霞。关西昔有杨夫子，清白传家照青史。公今富贵当盛年，独抱遗风有如此。山之高兮益穹窿，水之深兮更清泚。丈夫勋业在青冥，岂独传家清白耳。
赞佛上
作者：释宗泐
朝代：明

下兜率兮悲智融。迹垂化兮诞王宫。金园幽兮宝树重。浴圣体兮香泉濛。角众伎兮伊谁同。世所习兮殚精通。睹四相兮心忡忡。夜逾城兮登雪峰。一麻食兮苦行工。群魔却兮波旬降。廓妙悟兮星曈曈。托修證兮成厥功。应世间兮月行空。烛群幽兮开众蒙。海之钜兮罔不容。道无上兮称太雄。
赞佛下
作者：释宗泐
朝代：明

猗正体兮住灵山。顺世间兮处泥洹。双林白兮浩漫漫。天人忧兮发长叹。香楼成兮架宝棺。火光煜兮设利繁。应躯谢兮声教存。崇遗范兮集法言。化周流兮亘五天。后千祀兮来真丹。道无为兮妙莫论。显幽利兮神明完。资世治兮辅化源。善以劝兮恶以悛。佩圣谟兮矢弗谖。愿永劫兮垂无垠。
赞佛中
作者：释宗泐
朝代：明

成觉道兮坐宝莲。金容赫兮螺髻旋。威德圣兮福慧全。三身具兮万行圆。演一音兮龙象筵。应群机兮施化权。由杂花兮至鹿园。大小乘兮假蹄筌。彼诸子兮悔应愆。运大车兮等无偏。嘱王臣兮法流传。末拈花兮妙无言。三百会兮五十年。度弟子兮陈如先。量虚空兮知其边。赞功德兮何由宣。
赠安古心还山中
作者：释宗泐
朝代：明

子来能几日，遽有还山想。长笑轻别离，一策晨独往。旧房清涧阿，夜雨新泉响。门前嘉树林，阴阴夏条长。即此人事绝，遂尔长偃仰。得句林花开，弹琴山月上。萧散世念疏，澹泊道心朗。白驹空谷中，谁能复羁鞅。何彼势利人，劳生在天壤。
赠畦乐翁
作者：释宗泐
朝代：明

开圃艺嘉蔬，芳畦绕茅屋。春雨昨夜来，满眼浮新绿。短锄日已携，不课儿与仆。但知此中趣，馀外非所欲。陶令颇从容，董生何局促。浩歌对青山，孤云暮归麓。
赠立恒中
作者：释宗泐
朝代：明

海外趁商船，江东住几年。华音虽已习，乡信若为传。一钵随缘饭，诸峰到处禅。凉秋明月夜，梦度石桥烟。
赠郭子庄之南昌
作者：释宗泐
朝代：明

一骑新辞白下桥，豫章南去雨萧萧。元戎妙略归孙楚，宾客英才重鲍昭。近水高城江势转，倚天长剑斗光摇。湖边孺子亭犹在，应采芳荪赋大招。
赠郭子庄之南昌
作者：释宗泐
朝代：明

昔观王粲登楼赋，近识林宗垫角巾。淮上小山千里梦，江南芳草十年春。来寻松院栖云客，去作辕门草檄人。明日天边一回首，凉风吹老赏溪蘋。
辛亥新岁程处士见过常孰别墅临别赋诗
作者：释宗泐
朝代：明

献岁春未回，风雨连十日。荒村少朋驩，穷巷绝人迹。程君泛扁舟，茅斋破幽寂。远来见真情，款言忘永夕。顾惟艰难际，出处各有役。世纷日相缠，谁能念畴昔。因君尚道谊，临别增太息。独棹去茫茫，空瞻海虞碧。
过凤翔
作者：释宗泐
朝代：明

驱车过凤翔，驲路入汧阳。地接戎羌远，山连蜀陇长。平川将尽处，重谷转荒凉。明日关山道，登高望帝乡。
过后山
作者：释宗泐
朝代：明

为惜山程近，行穿石径微。藤稍斜刺眼，草子细粘衣。废宅人何在，荒林鸟不飞。旧游还历历，抚事觉今非。
过柳湖忆故人杨生
作者：释宗泐
朝代：明

寒云栖短柳，疏雨洒平芜。不见旧诗客，空怜水满湖。
过虎牢关
作者：释宗泐
朝代：明

入关登峻坂，出谷见黄河。客路车行窄，人家穴处多。洛阳当胜槩，嵩岳近嵯峨。千古兴亡恨，临风一浩歌。
近闻方东轩新造轩成复用前韵赋诗以寄
作者：释宗泐
朝代：明

移家淮甸久，玉树已成林。江汉放情早，文章用意深。雅无浮俗态，独有古人心。庄舄何为者，区区动越吟。
进应制献佛乐章
作者：释宗泐
朝代：明

晓进封函紫殿深，九重斋沐政虚心。翰林拜署延慈曲，乐府翻歌法寿音。清庙烈文同盛大，白云黄竹异荒淫。由来制作当时事，千古揄扬始自今。
远山楼为严子明作
作者：释宗泐
朝代：明

去年曾上远山楼，楼上疏帘不下钩。一点峰峦青髻出，半空台殿采云浮。烟生近郭千村暝，水落长淮万里秋。门外红尘深没马，何人知有此清幽。
送一初讲经还京师奉诏住天禧寺
作者：释宗泐
朝代：明

凤城夜来雨，南风生绿槐。良友舍我去，老怀谁与开。晨鸡戒蓐食，使者行相催。空馀淮甸月，长照讲经台。中都寡名缁，有此万人特。问法常满堂，白日无虚席。去留系重轻，山川为改色。风雨旧房前，萧条芳草积。相知二十年，相见辄倾倒。平生江海游，如此眼中少。白首送归情，何以写怀抱。晓日幽林中，和鸣有黄鸟。
送人归南昌
作者：释宗泐
朝代：明

白首相逢又别离，好怀开处不多时。江头柳树春风里，怪底千丝与万丝。
送人归南昌
作者：释宗泐
朝代：明

红颜绿发映春袍，三十年前白下桥。乱后重逢天竺寺，相看如梦说前朝。故人多在大江西，欲寄封书懒不题。昨夜东风吹梦断，晓来无赖是莺啼。
送人归南昌·其一
作者：释宗泐
朝代：明

红颜绿发映春袍，三十年前白下桥。乱后重逢天竺寺，相看如梦说前朝。
送人归南昌·其二
作者：释宗泐
朝代：明

故人多在大江西，欲寄封书懒不题。昨夜东风吹梦断，晓来无赖是莺啼。
送僧游庐山
作者：释宗泐
朝代：明

庐山天下奇，良游遂平素。江帆渺何之，连峰散晴雾。云端五老人，粲然风骨露。青衣或来迎，木客时相遇。夜坐松底石，天灯知几处。忽闻岩际钟，忘却东林路。
送刘道士葬师
作者：释宗泐
朝代：明

欲成仙道古来难，曾向先师学内丹。不省稚川尸解去，人间犹自葬空棺。
送吕尚书除两浙盐运使
作者：释宗泐
朝代：明

晓别都门柳似烟，大江积雨水如天。朝中旧听尚书履，吴下新迎运使船。自古均输资国用，即今纲领任才贤。莫言此去南京远，咫尺钱塘是日边。
送夏景瞻独立有作
作者：释宗泐
朝代：明

溪上送归船，新晴水一川。迅流端似马，解缆即如仙。野迥村烟直，山高夕照偏。此时独立意，都属数声蝉。
送大彰徐博士还钱塘以客路青山外五字为韵赋诗五首
作者：释宗泐
朝代：明

白发出都城，青山引归策。凉风江上秋，惊涛海门夕。老骥厌长途，倦鸟思敛翮。芙蓉白露零，惆怅远行客。出郭醒客心，驰车复东路。得官遂清贫，还家慰迟莫。诸生日讨论，诗书自成趣。閒寻南坞僧，长吟倚岩树。少壮若傲世，閒居谢荣名。徵书剧羽檄，白首试大廷。人材乐教育，泮水清风生。应怜旧山桂，岁暮有馀青。流水出山外，固不如在山。孤云度天际，眇眇何时还。伊余岩下客，于今乃尘寰。逢君一长啸，人生有谁閒。累怀湖寺逢，何时江城会。况当秋夜凉，明月坐相对。来日非今日，握手复一慨。相别无远行，出门即天外。
送大彰徐博士还钱塘以客路青山外五字为韵赋诗五首·其一
作者：释宗泐
朝代：明

白发出都城，青山引归策。凉风江上秋，惊涛海门夕。老骥厌长途，倦鸟思敛翮。芙蓉白露零，惆怅远行客。
送大彰徐博士还钱塘以客路青山外五字为韵赋诗五首·其三
作者：释宗泐
朝代：明

少壮若傲世，閒居谢荣名。徵书剧羽檄，白首试大廷。人材乐教育，泮水清风生。应怜旧山桂，岁暮有馀青。
送大彰徐博士还钱塘以客路青山外五字为韵赋诗五首·其二
作者：释宗泐
朝代：明

出郭醒客心，驰车复东路。得官遂清贫，还家慰迟莫。诸生日讨论，诗书自成趣。閒寻南坞僧，长吟倚岩树。
送大彰徐博士还钱塘以客路青山外五字为韵赋诗五首·其五
作者：释宗泐
朝代：明

累怀湖寺逢，何时江城会。况当秋夜凉，明月坐相对。来日非今日，握手复一慨。相别无远行，出门即天外。
送大彰徐博士还钱塘以客路青山外五字为韵赋诗五首·其四
作者：释宗泐
朝代：明

流水出山外，固不如在山。孤云度天际，眇眇何时还。伊余岩下客，于今乃尘寰。逢君一长啸，人生有谁閒。
送宋学士归金华
作者：释宗泐
朝代：明

当代文章伯，朝廷制作新。储宫贤少傅，开国老词臣。际遇超今古，优容异等伦。莫归莲作炬，前席锦为茵。班固材尤赡，扬雄语大醇。一麟生治世，长剑倚秋旻。仲子金闺彦，佳孙玉树春。寻常劳圣眷，七十解朝绅。恋阙行犹缓，还家乐更真。都门开祖帐，里曲候征轮。未觉乡音改，其如此志伸。净名应杜口，善慧必观身。婺女星辰逼，萝山雨露均。挑灯书细字，置酒洽比邻。白石求真侣，青松结社人。无心诚契理，有道足怡神。自愧非支遁，空知让许询。三生情是梦，十载法为亲。别去投青简，秋来觐紫宸。凉风吹彩鹢，携手大江滨。
送宗法师住慈感
作者：释宗泐
朝代：明

坐惜故人别，年华老渐催。冬深不见雪，春近未逢梅。船向苕溪去，水从天目来。今宗亦寥落，几处讲筵开。
送宪上人归临海龙华寺
作者：释宗泐
朝代：明

鞠花开日问归舟，三载钱塘已倦游。旧业池台因梦去，异乡风土为谁留。白云山寺枫林晚，黄橘人家海岸秋。珍重而翁好怀抱，几时同倚夕佳楼。
送崔生之钱塘
作者：释宗泐
朝代：明

黄鹤仙人过辽海，一见贤甥似舅多。家世未应怜寂寞，丹青曾不废吟哦。天边白月思乡梦，江上凉风发棹歌。为报钱塘旧相识，空惭桂树小山阿。
送张士衡之陜西
作者：释宗泐
朝代：明

故旧今谁在，江花四十春。独惭青眼客，相送白头人。纱帽新辞阙，单车远入秦。广文樗散意，好在酒杯频。
送张生归永嘉
作者：释宗泐
朝代：明

怜君高兴在林泉，来伴枯床独夜禅。客馆偶逢残暑雨，归装应及早秋天。山光闪闪三台外，海色苍苍九斗边。往事旧游成一梦，临岐携手意茫然。
送徐生之蜀省觐
作者：释宗泐
朝代：明

春风初起送江船，西上迢迢路八千。巫峡波涛通七泽，成都花柳接东川。元戎号令飞荒徼，公子才华骋少年。遥想峨眉山上月，夜深应照綵衣筵。
送怀以仁法师归钱塘
作者：释宗泐
朝代：明

西湖茭笋夏如玉，龙井杨梅旧有名。白发故人千里去，青山独客此时情。呼猿洞口萝龛老，石蟹泉头茗椀清。回首天涯来往迹，海门潮落又潮生。
送怀以仁法师归钱塘
作者：释宗泐
朝代：明
体裁：七言律诗

西湖茭笋夏如玉，龙井杨梅旧有名。白发故人千里去，青山独客此时情。呼猿洞口萝龛老，石蟹泉头茗碗清。回首天涯来往迹，海门潮落又潮生。
送怀以仁还雪窦
作者：释宗泐
朝代：明

此日重归乳窦峰，笋舆十里度松风。月明谷口闻猿啸，雨过岩前见虎踪。下界任从沧海变，旧房应许白云封。暮年相送情何限，安得还山志愿同。
送思上人还霅上
作者：释宗泐
朝代：明

玄冬雨雪方载阴，闭门黄叶和云深。重冈复岭乌不度，岂有远客来相寻。怜君两屐无新齿，足趼荒途五百里。扪萝高陟麻姑坛，斧冰乱涉琴高水。为我岩居十日留，夜窗说尽东西州。平生故人得消息，既有新喜仍新愁。我方无以慰幽独，子来何迟去何速。山川悠悠锡影孤，海阔天高一黄鹄。谢君相知未深厚，索我诗词我何有。自嗟百挫英气摧，敢以文字誇人口。君当盛年宜自强，美玉雕琢为圭璋。明朝别后母相忘，水晶宫里泾川傍。
送春
作者：释宗泐
朝代：明

忽忽雨中去，独吟相送时。忘情从别易，惜老愿归迟。花在如怜客，鹃啼欲恨谁。明年看到处，知尔更无私。
送曹国公北征
作者：释宗泐
朝代：明

上将提军事北征，旌旗百万出南京。直教大漠空沙碛，岂但先锋破敌营。瀚海无冰堪饮马，天山有石可镌名。由来卫霍多勋业，从此三边不用兵。
送术士李光道归越
作者：释宗泐
朝代：明

送客都门道，落花逢暮春。还持鬼谷术，归隐海东滨。流水溪头屋，白云松下身。他年应辟荐，来访赤城人。
送杨子震之夔州府知府
作者：释宗泐
朝代：明

太守之官去，遥遥白帝城。江流诸葛阵，山木杜鹃声。自古论形势，于今息战争。文翁能化蜀，端不负皇情。
送潘允英还乡
作者：释宗泐
朝代：明

秋风江上起，江水日增波。旅服迎寒薄，乡心到夜多。吴樯随北雁，海舶听南歌。想见伸嘉庆，双亲发尽皤。
送澜法师归云门
作者：释宗泐
朝代：明

故山从此去，何日更相逢。独倚千峰阁，閒听六寺钟。石床流水绕，萝径落花封。会有东归兴，来寻云外踪。
送玄极归仙居三学寺兼寄固坏庵
作者：释宗泐
朝代：明

昨夜共青灯，今朝下碧层。衣沾吴野雪，饭煮越溪冰。乡寺居三学，宗门尚一乘。故人头向白，送尔思弥增。
送王叔润
作者：释宗泐
朝代：明

平凉来又去，官满复之官。塞晚黄云合，边秋白草寒。有储诸将喜，无讼远人安。万里关山月，吟诗独自看。
送王惠芳之金陵
作者：释宗泐
朝代：明

凉风一棹送君初，秋雨荒溪草树疏。十载丹阳旧游地，数封灯下故人书。已看有志能投笔，岂谓无门可曳裾。后日天边见鸿雁，凭将消息报何如。
送瑄上人
作者：释宗泐
朝代：明

扬舲下大江，江寒欲飞雪。高帆天际遥，独雁云边没。烟波渺何之，倏忽成楚越。遂令白首人，年华感消歇。
送福长老
作者：释宗泐
朝代：明

五载西行同苦辛，扶持老病最情真。千山雨雪独骑马，万里沙场不见人。京国归来天阙近，乡闾去建法幢新。今朝相见仍相别，目断孤云碧海滨。
送罗斛使者郭元恭归国
作者：释宗泐
朝代：明

危樯钜舶在津亭，一曲商歌酒半醒。新水满江过北固，好风十日度南溟。瘴云起处桄榔黑，毒雾开时岛屿青。到日蕃王应劳来，皇仁无外说朝廷。
送裕上人归天台
作者：释宗泐
朝代：明

我家赤城东，不识华顶峤。远道送君归，昨夜梦中到。崖泓有泉瓢，竹室留茶灶。珍重山中人，拂衣愿同调。
送詹承旨致仕还乡
作者：释宗泐
朝代：明

玉堂学士老归田，圣主垂情赐宝篇。辟谷张良方遂志，散金疏广共称贤。晴江画舫波涛稳，秋浦黄花雨露偏。应梦榻前催草诏，夜深宫使送金莲。
送郑公志奉兄骨还乡
作者：释宗泐
朝代：明

昔出为元方，官登吏部郎。挈家才食禄，裹骨竟还乡。岁暮冰霜白，山空草木黄。云边孤雁影，南去海天长。
送铦上人省亲
作者：释宗泐
朝代：明

青山澹斜晖，惊风在高树。行客起遐思，双亲发垂素。云飞沧海遥，雁下寒空暮。老来惟梦归，随君故乡路。
送陈中复许写予真
作者：释宗泐
朝代：明

武英殿里朝天日，曾见曹公奏放还。老鹤有心归海国，白云无意恋乡山。九重城外征车远，一曲湖边钓艇閒。为报僧繇休阁笔，兴来貌取道林颜。
送项处中归越
作者：释宗泐
朝代：明

诏下山东远赐归，去官如此世间希。黄冠贺监遗风在，白首冯郎旧念非。一镜平湖莲叶艇，千岩寒雨薜萝衣。今朝相送长安道，目断秋云独雁飞。
遍应曲
作者：释宗泐
朝代：明

飶馨既歆，笾豆尚列。始终匪懈，肃雍以彻。礼文有序，乐舞有节。洋洋在上，无意弗达。
道中
作者：释宗泐
朝代：明

青石悬萝花羃幕，绿田分涧水泠泠。人家深住黄猿坞，渔网高张白鹭汀。
道傍屋
作者：释宗泐
朝代：明

道傍谁家有古屋，主人不在行人宿。门户萧条四壁空，野草依然映阶绿。春燕归来细相认，绕屋低飞疑不定。徒令独客久咨嗟，无复高堂乐繁盛。一从兵火照坤维，十家九家无孑遗。愿留此屋行人宿，莫问主人归不归。
酬张来仪见寄
作者：释宗泐
朝代：明

东阁日无事，能枉野人书。坐想西岩菊，寒花媚秋馀。阗阗车马道，赫赫王侯居。寂寞扬子云，游心在玄虚。
采芹
作者：释宗泐
朝代：明

深渚芹生密，浅渚芹生稀。采稀不濡足，采密畏沾衣。凌晨携筐去，及午行歌归。道逢李将军，驰兽春乘肥。
重到别利迦竹国旧馆
作者：释宗泐
朝代：明

到此已三月，重来如故居。门临外道院，壁有中华书。猿挂雨晴后，鹃啼月上初。国君欲留住，不省意何如。
重答夏本心
作者：释宗泐
朝代：明

有约何曾至，无期却自来。暖怜沙上日，清爱竹边梅。山鸟当琴几，溪云对茗杯。桓公遗庙近，乘兴一追陪。
重过东庵
作者：释宗泐
朝代：明

小庵深住乱峰西，古木逢春叶未齐。记得去年三月里，松花满树杜鹃啼。
钓朱溪
作者：释宗泐
朝代：明

投竿溪水深，散发朝日上。高歌不逢人，心与晴川广。
钦和御制大将征回朔漠空虚二首
作者：释宗泐
朝代：明

万姓讴歌朔漠清，都缘圣主有经营。北边自古存瓯脱，瀚海于今属大明。鸿雁三秋随入塞，风云万里拥归旌。汉家曾奏无人曲，未若天朝此一征。百万旌旗蔽野阴，联翩戈甲耀南金。一朝白草无秋牧，千里黑松空旧林。追敌不知飞骑远，下营俄见涌泉深。将军功业过前代，刻石天山第几岑。
钦和御制大将征回朔漠空虚二首·其一
作者：释宗泐
朝代：明

万姓讴歌朔漠清，都缘圣主有经营。北边自古存瓯脱，瀚海于今属大明。鸿雁三秋随入塞，风云万里拥归旌。汉家曾奏无人曲，未若天朝此一征。
钦和御制大将征回朔漠空虚二首·其二
作者：释宗泐
朝代：明

百万旌旗蔽野阴，联翩戈甲耀南金。一朝白草无秋牧，千里黑松空旧林。追敌不知飞骑远，下营俄见涌泉深。将军功业过前代，刻石天山第几岑。
钦和御制山居诗赐灵谷寺住持
作者：释宗泐
朝代：明

松风萝月满禅房，物外高情孰可当。鸟为衔花浑不恐，？因暖足自相忘。峰峦重绕何深䆳，楼阁新开更炜煌。敕赐良田供万衲，不须日籴太仓粮。城外重冈一径微，中开宝刹独巍巍。松根燕坐云生石，庑下经行月到扉。问答箭锋能破的，嚬呻师子不藏威。几多不解知端的，水潦鹤云诸佛机。绀宫胜槩自天工，大士中居镜作容。松顶月来多伴鹤，岩前云起忽从龙。奎文胜似珠千斛，宠赐过于粟万钟。僧远不知天仗到，时人错道有高风。刹幢高出众峰巅，禅者家风静处便。世上尘埃千市合，谷中花木四时鲜。幽深共仰慈光溥，愚懦咸资化力全。为报学流心是佛，著鞭当在祖生先。山林麋鹿性相便，称意何须负郭田。挂树猕猴常近席，散花仙侣不离筵。半窗梅月清宵梦，一榻松风白昼禅。慧约草堂浑忘却，独于相府住多年。铁锡初将壁上悬，圣恩容我此安禅。晓看草木沾多露，夜睡星河近九天。石与道心无动日，树同僧臈不知年。请看八德池中水，一洗劳生累劫愆。谁识千峰顶上幽，羚羊挂角没踪由。谈玄自折松为拂，遇困聊将石枕头。寒谷花开多向日，空岩叶落始知秋。莫言与世相疏甚，此是山居道者流。偶向溪头坐石矶，水禽沙鸟自相依。敢言有道忘人境，秖欲无心契祖机。莎草似茵迎日软，荻芽如玉到春肥。岩扉半掩归来后，步屧修廊月色微。新到山居兴趣多，松门尽日客稀过。经行偶见岩花落，睡起忽闻山鸟歌。捷径固非今世有，移文争奈昔人何。老来已得安心法，一念才生即是魔。开善堂前长绿萝，欲探遗迹兴蹉跎。一千年事犹堪举，十二时辰尚可歌。送供天人曾杂沓，分身街市自婆娑。今朝宝塔移东岭，更觉山林气槩多。通玄有路好追游，须踏毗卢顶上头。荐福古公言莫莫，桐城投子道油油。溟涛终见鹍鹏化，枳棘徒闻鸟雀啾。一堕声尘忘归客，寒岩虚坐几春秋。
钦和御制山居诗赐灵谷寺住持·其一
作者：释宗泐
朝代：明
体裁：七言律诗

松风萝月满禅房，物外高情孰可当。鸟为衔花浑不恐，兔因暖足自相忘。峰峦重绕何深邃，楼阁新开更炜煌。敕赐良田供万衲，不须日籴太仓粮。
钦和御制山居诗赐灵谷寺住持·其一
作者：释宗泐
朝代：明

松风萝月满禅房，物外高情孰可当。鸟为衔花浑不恐，？因暖足自相忘。峰峦重绕何深䆳，楼阁新开更炜煌。敕赐良田供万衲，不须日籴太仓粮。
钦和御制山居诗赐灵谷寺住持·其七
作者：释宗泐
朝代：明

谁识千峰顶上幽，羚羊挂角没踪由。谈玄自折松为拂，遇困聊将石枕头。寒谷花开多向日，空岩叶落始知秋。莫言与世相疏甚，此是山居道者流。
钦和御制山居诗赐灵谷寺住持·其三
作者：释宗泐
朝代：明

绀宫胜槩自天工，大士中居镜作容。松顶月来多伴鹤，岩前云起忽从龙。奎文胜似珠千斛，宠赐过于粟万钟。僧远不知天仗到，时人错道有高风。
钦和御制山居诗赐灵谷寺住持·其九
作者：释宗泐
朝代：明

新到山居兴趣多，松门尽日客稀过。经行偶见岩花落，睡起忽闻山鸟歌。捷径固非今世有，移文争奈昔人何。老来已得安心法，一念才生即是魔。
钦和御制山居诗赐灵谷寺住持·其二
作者：释宗泐
朝代：明

城外重冈一径微，中开宝刹独巍巍。松根燕坐云生石，庑下经行月到扉。问答箭锋能破的，嚬呻师子不藏威。几多不解知端的，水潦鹤云诸佛机。
钦和御制山居诗赐灵谷寺住持·其五
作者：释宗泐
朝代：明

山林麋鹿性相便，称意何须负郭田。挂树猕猴常近席，散花仙侣不离筵。半窗梅月清宵梦，一榻松风白昼禅。慧约草堂浑忘却，独于相府住多年。
钦和御制山居诗赐灵谷寺住持·其八
作者：释宗泐
朝代：明

偶向溪头坐石矶，水禽沙鸟自相依。敢言有道忘人境，秖欲无心契祖机。莎草似茵迎日软，荻芽如玉到春肥。岩扉半掩归来后，步屧修廊月色微。
钦和御制山居诗赐灵谷寺住持·其六
作者：释宗泐
朝代：明

铁锡初将壁上悬，圣恩容我此安禅。晓看草木沾多露，夜睡星河近九天。石与道心无动日，树同僧臈不知年。请看八德池中水，一洗劳生累劫愆。
钦和御制山居诗赐灵谷寺住持·其十
作者：释宗泐
朝代：明

开善堂前长绿萝，欲探遗迹兴蹉跎。一千年事犹堪举，十二时辰尚可歌。送供天人曾杂沓，分身街市自婆娑。今朝宝塔移东岭，更觉山林气槩多。
钦和御制山居诗赐灵谷寺住持·其十一
作者：释宗泐
朝代：明

通玄有路好追游，须踏毗卢顶上头。荐福古公言莫莫，桐城投子道油油。溟涛终见鹍鹏化，枳棘徒闻鸟雀啾。一堕声尘忘归客，寒岩虚坐几春秋。
钦和御制山居诗赐灵谷寺住持·其四
作者：释宗泐
朝代：明

刹幢高出众峰巅，禅者家风静处便。世上尘埃千市合，谷中花木四时鲜。幽深共仰慈光溥，愚懦咸资化力全。为报学流心是佛，著鞭当在祖生先。
钦和御制思亲怀古律诗二首
作者：释宗泐
朝代：明

玄堂冬日尚玄衣，独有思亲外万几。虞帝泣天当雪鬓，汉皇归沛度河矶。中都胜地疏游幸，大孝终身靡间违。天下苍生钦圣化，老臣宁不念庭闱。海内承平有底愁，皇陵松柏老园丘。滁山南去关门壮，淮水西来郭外流。转眼光阴三十载，兴王事业百千秋。中都父老头如雪，长望龙舆此地游。
钦和御制思亲怀古律诗二首·其一
作者：释宗泐
朝代：明

玄堂冬日尚玄衣，独有思亲外万几。虞帝泣天当雪鬓，汉皇归沛度河矶。中都胜地疏游幸，大孝终身靡间违。天下苍生钦圣化，老臣宁不念庭闱。
钦和御制思亲怀古律诗二首·其二
作者：释宗泐
朝代：明

海内承平有底愁，皇陵松柏老园丘。滁山南去关门壮，淮水西来郭外流。转眼光阴三十载，兴王事业百千秋。中都父老头如雪，长望龙舆此地游。
钦和御制暑月民劳律诗一首
作者：释宗泐
朝代：明

田夫岂暇纳微凉，赤日流金数亩秧。自是吾皇能体物，极知黎庶有饥肠。万家共仰秋成富，百世先培国本强。白首方袍无用客，独于林下和宸章。
钦和御制江东桥诗
作者：释宗泐
朝代：明

玉作阑干石作梁，银河清夜共辉光。经营自出天工妙，锼琢仍归匠者良。大驾亲临观气象，群臣载拜献词章。谁知千古不磨迹，地久天长转更彰。石梁高架奠长江，要路通津总帝乡。一代规模天广大，万年功业日昭彰。吾皇制作亲曾赐，臣下赓歌孰敢当。圣子神孙承大统，愿言鸿祚永延昌。
钦和御制江东桥诗·其一
作者：释宗泐
朝代：明

玉作阑干石作梁，银河清夜共辉光。经营自出天工妙，锼琢仍归匠者良。大驾亲临观气象，群臣载拜献词章。谁知千古不磨迹，地久天长转更彰。
钦和御制江东桥诗·其二
作者：释宗泐
朝代：明

石梁高架奠长江，要路通津总帝乡。一代规模天广大，万年功业日昭彰。吾皇制作亲曾赐，臣下赓歌孰敢当。圣子神孙承大统，愿言鸿祚永延昌。
钦和御赐复住持善世新寺诗一首
作者：释宗泐
朝代：明

松下閒居几度秋，灯前顾影独无俦。遣情不似圆通辈，谈病何如积翠流。每愧向来多宠赐，岂图今日更推优。此恩此意诚难报，惟演真乘赞化猷。
钦和御赐淮游行
作者：释宗泐
朝代：明

初作淮南宾，空山隔蹄轮。烟霞淡为侣，水石清相亲。结茅有馀地，风雪忘苦辛。或来野人服，亦有居士巾。馈粮稍相继，倏忽踰三春。雨露滋万汇，岩壑容此身。常欲息诸见，以之空六尘。种莲一池小，引泉清涧滨。丹书俄远召，殊恩异两人。再瞻鸳鹭序，永辞麋鹿邻。不愿东归越，不愿西入秦。但愿居毂下，终身荷皇仁。大哉乾坤内，何物非陶钧。
钦和御赐诗
作者：释宗泐
朝代：明

天街春晓踏微霜，观阙嵯峨首屡昂。品汇总承阳气早，赓歌敢颂圣躬康。御沟绿转千条柳，斋室烟浮百和香。有道年年登黍稷，岁星不独在金穰。
钦和御赐诗一首
作者：释宗泐
朝代：明

奉诏归来第一禅，礼官引拜玉阶前。恩光更觉今朝重，圣量都忘旧日愆。凤阁钟声催晓旭，龙池柳色弄晴烟。有怀报效惭无地，智水频浇道种田。
钦和御赐诗廿字
作者：释宗泐
朝代：明

宫殿云霄近，山林雨露深。九重明主意，一寸老臣心。
钱塘怀古
作者：释宗泐
朝代：明

欲识钱塘王气徂，紫宸宫殿入青芜。朔方铁骑飞天堑，师相楼船宿里湖。白雁不知南国破，青山还傍海门孤。百年又见城池改，多少英雄屈壮图。天地无情日月徂，凤凰山下久榛芜。独怜内殿成荒寺，空见前山映后湖。塞北有谁留一老，海南无处问诸孤。蓬莱阁上秋风起，先向燕京入画图。
钱塘怀古·其一
作者：释宗泐
朝代：明

欲识钱塘王气徂，紫宸宫殿入青芜。朔方铁骑飞天堑，师相楼船宿里湖。白雁不知南国破，青山还傍海门孤。百年又见城池改，多少英雄屈壮图。
钱塘怀古·其二
作者：释宗泐
朝代：明

天地无情日月徂，凤凰山下久榛芜。独怜内殿成荒寺，空见前山映后湖。塞北有谁留一老，海南无处问诸孤。蓬莱阁上秋风起，先向燕京入画图。
铜雀台
作者：释宗泐
朝代：明

西陵树色暮苍苍，明月相将入御床。寂寂帐前歌舞歇，几多含涕忆君王。
长安少年行
作者：释宗泐
朝代：明

日晚新丰醉酒回，玉鞭敲镫万人开。绿槐驰道横穿过，不管金吾导骑来。斗鸡赢得海东青，臂向东街觅弟兄。白马翩翩相逐去，灞陵原上晓云平。腰下青蛇鞘里鸣，一身长为报雠轻。今朝莫共空街语，京兆新闻广汉名。
长安少年行·其一
作者：释宗泐
朝代：明

日晚新丰醉酒回，玉鞭敲镫万人开。绿槐驰道横穿过，不管金吾导骑来。
长安少年行·其三
作者：释宗泐
朝代：明

腰下青蛇鞘里鸣，一身长为报雠轻。今朝莫共空街语，京兆新闻广汉名。
长安少年行·其二
作者：释宗泐
朝代：明

斗鸡赢得海东青，臂向东街觅弟兄。白马翩翩相逐去，灞陵原上晓云平。
长安道
作者：释宗泐
朝代：明

长安大道八达分，道旁甲第连青云。夜月长明七贵宅，春风偏在五侯门。贵侯势焰不可炙，烈火射天天为赤。家僮尽卫明光宫，侍史皆除二千石。一朝盛衰忽颠倒，夜月春风亦相笑。凤笙龙管坐不来，又向东家作新调。东家车马日已多，向来宾从无经过。贵贱交情总如此，翟公何事叹雀罗。
长安雪中
作者：释宗泐
朝代：明

岁暮长安道，天寒积雪深。凄凉游子意，款曲故人心。未遂终南隐，徒怜灞上吟。明朝又西去，秦树晚沈沈。
閒行
作者：释宗泐
朝代：明

林下可逍遥，閒行意颇超。幽花不碍路，偃木自成桥。度岭何须屐，㪺泉岂用瓢。无媒甘老去，爱尔草萧萧。
阻风行
作者：释宗泐
朝代：明

黄芦猎猎江浩浩，洪涛簸天昏复晓。一日行舟两日留，上水风多下风少。未出门时思远道，在路还思在家好。坐看鸿雁去遥遥，却笑人生不如鸟。
陇下居
作者：释宗泐
朝代：明

佛陇金银地，新茔祖塔前。谁知天地秘，远付子孙贤。月冷石桥磬，云开华顶莲。好留行道影，千古照林泉。
陇头水
作者：释宗泐
朝代：明

陇树苍苍陇坂长，征人陇上回望乡。停车立马不能去，况复陇水惊断肠。谁言此水源无极，尽是征人流泪积。拔剑斫断令不流，莫教惹动征人愁。水声不断愁还起，泪下还滴东流水。封书和泪付东流，为我殷勤达乡里。
陈检校见过
作者：释宗泐
朝代：明

何来凤池客，著屐到岩阿。溪雨晓初歇，山花开正多。道逢方外合，诗爱静中哦。寂寞禅房晚，疏钟出薜萝。
隋堤
作者：释宗泐
朝代：明

搔首隋堤落日斜，已无遗柳可栖鸦。岸傍昔道牵龙舰，河底今来走犊车。曾笑陈家歌玉树，却从后土看琼花。四方正是无虞日，谁信黎阳有鼓笳。
隐耕为陈参政作
作者：释宗泐
朝代：明

孔明南阳庐，伊尹有莘野。遭时展经纶，岂是长隐者。陈君蒲田居，耒耜常自把。致力良已勤，所入未为寡。矧今副方伯，承宣及秦夏。厚禄代躬耕，峨冠称儒雅。生逢尧舜君，耻在稷契下。他日请归田，此志方可写。
雨中作
作者：释宗泐
朝代：明

山雨暗连村，游人不到门。幽居斯道在，黄卷此心存。世岂齐常变，吾方一静喧。竹禽如解意，相对语前轩。
雨花台送客
作者：释宗泐
朝代：明

梁朝雨花台，近在城南陌。不见讲经人，空林澹秋色。登高俯大江，目送千里客。白鸟下沧波，孤帆远山碧。
雪夜
作者：释宗泐
朝代：明

沈沈寒夜永，历历禁钟馀。空馆三更雪，残灯一卷书。禅扉原寂寞，客舍独何如。不是忘情者，孤怀讵可舒。
雪岭
作者：释宗泐
朝代：明

华戎分壤处，雪岭白嵯峨。万古消不尽，三秋积又多。寒光欺夏日，素彩烁天河。自笑经过客，相看鬓易皤。
雪舟图为王公择作
作者：释宗泐
朝代：明

小船载雪月明里，一色溪山夜如水。岩前哀狖噤无声，沙上眠鸥惊不起。引觞击楫歌调清，到门兴尽非无情。丹青岂必图千载，王氏风流今尚在。
雷氏逸清堂
作者：释宗泐
朝代：明

逸人在山泽，境静心自清。树堂不必广，取适三四楹。几席何所有，图书浩纵横。尊罍时复具，客至辄与倾。东风散庭树，众鸟相和鸣。高歌有至乐，所乐非世情。食薇卧首阳，空留苦节名。旧衣起草庐，勋业竟何成。士师与乘田，行义不在荣。嗟嗟雷夫子，吾知得其生。
霅上题青山书舍图为周伯阳作
作者：释宗泐
朝代：明

春日游苕霅，复兹对画图。青山白云际，绿树幽人庐。众芳生涧曲，新泉落岩趺。不见黄叔度，东风忽愁予。
霜下菊
作者：释宗泐
朝代：明

英英当窗菊，独于霜下妍。谁知婉娩姿，中自抱贞坚。众卉值阳和，竞媚东风前。当时岂不好，于今乃凄然。昔人曾谓此，能为制颓年。吾生宁复尔，但用写幽悁。
题三笑图
作者：释宗泐
朝代：明

过桥本无心，三笑亦偶尔。当时肯垂名，好事传画史。巍巍匡庐峰，湜湜虎溪水。援笔写清高，幽兴殊未已。
题五龙山房图
作者：释宗泐
朝代：明

剡中东南奇，若人缁侣胜。一住忽十年，禅房得深静。高扉敞重崖，修桥入危磴。林端识名香，水际闻清磬。微茫度云壑，掩映披华径。长松支遁吟，盘石昙猷定。别来几梦思，游尘生麈柄。晨窗对新图，萧条发孤咏。
题兰
作者：释宗泐
朝代：明

溪寺曾栽数十丛，紫茎绿叶领春风。年来萧艾过三尺，白首看图似梦中。
题卢生山居五事 其一 耕田
作者：释宗泐
朝代：明

前村后村雨歇，舍南舍北水生。借问南山扣角，何如谷口深耕。
题卢生山居五事 其三 灌畦
作者：释宗泐
朝代：明

抱瓮归来日暮，高槐树下月明。唤取邻翁对坐，一樽浊酒同倾。
题卢生山居五事 其二 牧牛
作者：释宗泐
朝代：明

绿草茸茸满蹊，牛迹远近都迷。烟外数声桐角，溪东吹过溪西。
题卢生山居五事 其五 洗竹
作者：释宗泐
朝代：明

杂生千个万个，净洗三丛两丛。眼底亭亭玉立，美人含笑迎风。
题卢生山居五事 其四 采药
作者：释宗泐
朝代：明

日出长镵在手，独入千山万山。忽见桃花流水，谁知不是人间。
题卢生山居五事·耕田
作者：释宗泐
朝代：明

前村后村雨歇，舍南舍北水生。借问南山扣角，何如谷口深耕。绿草茸茸满蹊，牛迹远近都迷。烟外数声桐角，溪东吹过溪西。抱瓮归来日暮，高槐树下月明。唤取邻翁对坐，一樽浊酒同倾。日出长镵在手，独入千山万山。忽见桃花流水，谁知不是人间。杂生千个万个，净洗三丛两丛。眼底亭亭玉立，美人含笑迎风。
题厓瀑图
作者：释宗泐
朝代：明

飞瀑洒寒冰，危梁跨碧层。天涯图里看，白发未归僧。
题天台归老图
作者：释宗泐
朝代：明

白头天外未归人，江上看图愧此身。閒却溪头半间屋，桃花流水几经春。